Igogailuak jartzeko eta ordezteko obrak egiteko eta fatxadak berriztatzeko dirulaguntzak (2019) — Eibarko Udala\nDeskribapena: igogailuak jartzeko eta ordezteko obrak egiteko eta fatxadak berriztatzeko dirulaguntzen eskaera egitea.\nHartzailea: Dirulaguntza hauek pertsona fisikoek edo juridikoek eskura ditzakete, betiere, DLOren 13.2 artikuluak ezartzen dituen debeku horietako batean bertan ere sartzen ez badira; eta laguntzok ematea oinarritzen duen jarduera egingo balute Jabe Elkarteei edo komunitateei ere laguntzok emango litzaizkieke, baldin eta DLOren 13. artikuluko 2. eta 3. atalek ezartzen dituzten debeku horietako baten eraginpean ez badaude.\n1. IGOGAILUAK JARTZEA. Eraikinen jabe diren jabe-erkidegoek edo pertsona fisikoek edo juridikoek. Eraikinek ondoko baldintza hauek bete beharko dituzte:\n2. FATXADAK BERRIZTATZEA. Eraikinen jabe diren jabe-erkidegoek edo pertsona fisikoek edo juridikoek. Eraikinek ondoko baldintza hauek bete beharko dituzte:\nFatxadako elementu guztiei tratamendu bateratu bat ematea (leihoei, balkoiei, itxiturei...) Ez da dirulaguntzarik emango elementuren bat fatxadako beste guztiek duten eraketatik edo koloreetatik aldentzen bada, baldin eta lizentzia eskatzeko aurkeztutako proiektuan elementuok aldatzeko asmoa eta fatxadaren baldintza estetikoak bateratzeko asmoa islatzen ez bada.\nAzken 10 urte hauetan obra berdinengatik beste udal dirulaguntzarik ez jaso izatea.\nEz dira diruz lagunduko aireztapen patioetara ematen duten fatxadetako obrak edo eraikinetako beste barruko patio batzuetan egiten direnak. Ostera, uharte-patioetako fatxadetan egiten direnek dirulaguntza izango dute.\nIgogailuak jartzeko eta fatxadak konpontzeko laguntzak jaso nahi dituzten eraikinetako titularrek EAT (eraikinetako azterketa teknikoa) eginda eta aurkeztuta eduki behar dute laguntza hau jasotzeko eskaera egin aurretik, eraikinaren antzinakotasuna zein delarik ere. EAT aurkeztu beharko da Udalaren sarrera-erregistroan. Aurkezten denetik dirulaguntza eskaera egin arte dagoen gehieneko epea 10 urtekoa da.\nDiru-laguntzaren zenbatekoa: Diruz lagunduko den gauza bakoitzean dirulaguntzaren zenbatekoak hauek izango dira:\n1.- IGOGAILUAK JARTZEA. Dirulaguntza oroharreko zenbatekoan emango da, eta gehieneko zenbatekoa, eskaeran esandako obrari dagokion aurrekontu osoaren % 10 izango da, BEZa sartzeke. Hona hemen emango diren dirulaguntzarik handienak:\nIgogailu berri bakoitzeko, laguntzaren zenbatekoa ez da izango 9.000 eurotik gorakoa.\nIgogailu zaharra kendu eta berria ipintzeko igogailu-kotaraino jaitsi edo beste solairu batzuetara heltzeko obra zibila egin behar denean, laguntzaren zenbatekoa ez da izango 6.750 eurotik gorakoa.\nIgogailu zaharra kentzeko edo igogailua modernizatzeko obrak egiteagatik, laguntzaren zenbatekoa ez da izango 4.500 eurotik gorakoa.\nArrapalak, plataformak eta desnibelak gainditzeko balio duten gainerako obra guztiak egiteagatik, laguntzaren zenbatekoa ez da izango 2.250 eurotik gorakoa.\nBeste obra mota batzuk egiten badira, dirulaguntzaren zenbatekoa kontzeptu bakoitzaren arabera kalkulatuko da.\n2.- FATXADAK BERRIZTATZEA. Dirulaguntza “honenbesteko batean” emango da, eta gehieneko zenbatekoa ondoko hauetatik txikiena izango da:\nFatxada m2 bakotxeko 6 euro.\nFatxada m2 bakotxeko 12 euro, fatxadak zaharberritzeaz edo berriztatzeaz gain eraikinetako inguratzailearen isolamendu-obrak egin eta urteko eskari energetikoa murrizten denean.\n* Ateratzen den zenbateko horri, erakunde publikoek fatxadak konpontzerakoan egiteko eskatutakoagatik izandako aparteko kostu horren % 20ra artekoa gehi dakioke, amianto kentzeagatik sortu daitezkeen kostuak barne.\nIsolamendu-obrei dagokien zenbatekoa emateko, obra egin ondoren, gutxienez C mailako energia-ziurtagiria lortu eta egiaztatu beharko da, edo energia-ziurtagiria bi mailatan hobetzea hasierakoarekin konparatuz, eraikinen eraginkortasun energetikoari buruzko ziurtagirietarako oinarrizko prozedurak dioena betez. Zenbateko hori ez da emango energia-errehabilitaziorako obra horiek lehendik ere udal laguntzetako beste deialdiren bateko dirulaguntza jaso izan badute.\nEskaera egiteko epea: 2019ko ekainaren 27tik azaroaren 20ra (biak barne).\nIgogailuak jarri edo aldatzeko eta fatxadak zaharberritzeko obrak egiteko eskaera-orria behar bezala beteta.\nJabe Erkidegoaren Identifikazio Fiskaleko Zenbakia (IFZ).\nErkidegoko Idazkariak edo Idazkari administratzaileak egindako dokumentua, dirulaguntzaren eskaera izenpetu duen pertsona Jabe Erkidegoko lehendakaria dela dioen agiria.\nErkidegoko Idazkariak edo Idazkari-administratzaileak egindako ziurtagiria, diruz laguntzeko eskatu den obra horiek egiteko Erkidegoak baietza eman duela dioen agiria.\nJabe Erkidegoak duen Bankuko kontuaren titulartasuna egiaztatzeko agiria, dirulaguntza hor ordaindu ahal izateko. Ondoko agiri hauetako edozein izango da baliokoa: Laburpen bankarioa; aurrezki-libreta; banketxeak egindako ziurtagiria edo “Titular-kontua” izeneko orria behar bezala beteta banketxeak emandako zigiluarekin.\nFakturak, egindako obrenak.\nDirulaguntza birgaikuntza energetikoagatik eskatu izan bada, obrak egin baino lehen eta ondoren eraikinak duen energia-eraginkortasunari buruzko ziurtagiria.\nAurretik Udalean aurkeztu ez bada, EAT (Eraikuntzen Azterketa Teknikoa) dokumentua, XML fitxategian eta PDF formatuan.\nBeste erakunde batzuei dirulaguntzak eskatu bazaizkie, egindako dirulaguntza eskaera horien zerrenda, edo bestela, jaso diren dirulaguntzena, zenbatekoa eta helburua zehaztuz.\nDiru-Laguntzen Datu-Base Nazionalean argitaratutako informazioa: http://www.infosubvenciones.es/bdnstrans/GE/es/convocatoria/463156\nDeialdia 2019: Igogailuak jartzeko eta ordezteko obrak egiteko eta fatxadak berriztatzeko diru-laguntzak\nIkusi | Deskargatu ( PDF, 217 KB)\nIgogailuak jarri edo aldatzeko eta fatxadak zaharberritzeko obrak egiteko dirulaguntzak eskatzeko orria


Donostiako Klasikoak hainbat aldaketa eragingo ditu hiriko garraioetan eta trafikoan datozen egunetan - Irutxuloko Hitza : Irutxuloko Hitza\nDonostiako Klasikoak hainbat aldaketa eragingo ditu hiriko garraioetan eta trafikoan datozen egunetan\nBihar izango da Donostiako Klasikoa txirrindularitza txapelketa, eta hori dela eta, Donostiako Udalak hainbat aldaketa iragarri ditu hiriko garraioetan eta trafikoan. Emakumezkoen irteera 10:00etan izango da, eta gizonezkoena 11:30ean, eta, nagusiki, Erdialdean “eragin nabarmena” izango duten trafiko neurriak hartuko ditu udalak.\nGaur, abuztuaren 2an, emango zaie hasiera trafiko mozketei. 8:00etatik 15:00etara, Bulebarra ibilgailuentzat itxita egongo da (garraio publikoa, bertakoak, motoak, taxiak, larrialdi zerbitzuak eta bertakoak izan ezik). Bestetik, 15:00etatik 21:30era, helmugako arkua jartzeko lanak direla eta, Bulebarra ibilgailuentzat guztiz itxita egongo da, Legazpi kaletik Hernani kaleraino.\nBihar, aldiz, Bulebarra 8:00etatik 20:00etara moztuta egongo da. Trafikoarentzat goizetik itxita egongo den zonaldea, Kolon pasealekua Askatasunaren Hiribidean hasi eta Bulebarreraino zabalduko dela jakinarazi du udalak. Emakumezkoen lasterketaren irteera dela eta, 9:30etik 11:00etara Bulebarra, Hernani kalea, Askatasun Hiribidea eta Zubieta kalea Antiguarantz abiatzerakoan, guztiz itxita izango dira. Gizonezkoen lasterketaren irteerari dagokionez, kale horiek moztuko dira 11:00etatik 12:00etara.\nLasterketaren iritsierak hiriko sarreretan aldizkako hainbat mozketa eragingo ditu: Ategorrieta, Nafarroa eta Zurriola Hiribideak, Zurriola zubia, Reina Erregeordearen kalea, Zubieta kalea, Zumalakarregi (Añorgarantz), Tolosa hiribidea (Añorgarantz), Igara eta Igeldo igoera eta jaitsiera. 11:30etik aurrera, trafikoa moztea aurreikusten da. Mozketak eragin zuzena izango du garraio publikoan eta baita gainerako trafiko osoan ere.\nIgeldorako bideek ere trafiko mozketak jasango dituzte. Zehazki, trafikoa moztuta egongo da 11:30etik Igeldo, Cristobal Balenciaga eta Aita Orkolaga pasealekuetan erratz-autoa pasatzen den arte (18:00ak inguru); bi norabideetan itxita egongo da. Dena den, jakinarazi dute han egongo diren Mugikortasun Agenteek ibilgailuen zirkulazioa ahalbidetuko dute 14:00etatik 15:20ra.\nDbus enpresak ere bere autobus lineetan zenbait ibilbide eta aldaketa iragarri ditu. Hona hemen informazio guztia.\nEra berean, udalak udararako hartutako neurria gogorarazi du. Egoiliarrentzako Aparkaleku Bereizgarria (TAO txartela) duten hiritar guztiek, baimena izango dute beraien ibilgailuak aparkaleku mugatuko guneetako edozein sektoreetan aparkatzeko, uztailaren 1etik irailaren 30era, biak barne. Hauek destinoko eremuko TAO Txartela dutenen baldintza berdinak izango dituzte. Hala ere, egoiliar hauek ezin izango dute euren ibilgailua dohainik aparkatu ordainketa nahitaezkoa den guneetan (15 eremuko guneetan) araututako ordutegiaren barnean.\nAzkenik, lurpeko aparkaleku publikoek ere eraginak jasango dituzte.\nSarbidea: Erregina Erregeordearen kalea eta Bulebarra itxita 11:30etik 14:00etara eta 15:30etik 18:30era.\nIrteera: Bulebarra itxita 8:00etatik 14:00etara eta 15:30etik 18:30era.\nBertakoentzat Bulebarreko sarrera eta irteerak itxita 11:30etik 14:00etara eta 15:30etik 18:30era.\nAlderdi Eder Aparkalekua:\nIrteera: Hernani kalea itxita 8:45etik 14:00etara eta 15:30etik 18:30era.\nSarbidea : Hernani kalea itxita 8:00etatik 20:00etara.\n8:45etik 14:00etara eta 15:30etik 18:30era ezingo da aparkalekutik atera ala sartu.\nSarbidea: Andia kalea eta Askatasun hiribidea: itxita 9:00etatik 14:00etara eta 15:30etik 18:30era.\nIrteera: Miramar kalea eta Askatasun hiribidea: itxita 9:00etatik 14:00etara eta 15:30etik 18:30era.\nSarbidea eta irteera: Erregina Erregeordearen kaletik itxita 11:30etik 14:00etara eta 15:30etik 18:30era.


Pentsio propioen alde, azaroaren 13an kalera ateratzeko deia egiten dugu | LAB SINDIKATUA\nEkintza Soziala Pentsio propioen alde, azaroaren 13an kalera ateratzeko deia egiten dugu\nGaur elkartu da Iruñean LABeko Heldu eta Pentsiodunen Arloaren batzarra, 140 kideren parte-hartzearekin, horietatik 40 emakumezkoak. 2008an sortu zuen Arloa LABek eta gaurkoa izan da pandemiaren etenaldiaren ondorengo lehen batzarra, duela bi urte Usurbilen egindakoaren ondoren.\nGarbiñe Aranburu idazkari nagusiak hartu du hitza bertan, eta bertaratutakoek azken urteotan Pentsiodunen Mugimendua indartu eta hauspotzeko egindako lana txalotu du. Pentsion propioen alde azaroaren 13an kalera ateratzeko deia ere egin du, Pentsiodunen Mugimenduak egindako deialdiotan parte hartzearen garrantzia azpimarratuz. Sistema publikoaren aurka Madrildik etor daitezkeen erasoen aurrean, Lan Harremanak eta Babes Sozialerako Euskal Esparrua indartzearen aldeko urratsak aldarrikatu ditu.\nPentsioen inguruan LABek dituen proposamenak ere gogoratu ditu Aranburuk, hala nola, Gizarte Segurantzako Legea, erretiroa 60 urtera aurreratzea, 1.080 eurotik beherako pentsioak kopuru horretaraino osagarritzea eta gizon eta emakumeen artean dagoen pentsio-arrakala ezabatzeko neurriak hartzea, guztiak ere sindikatuaren Programa Sozioekonomikoan jasotakoak.\nLABen Ekintza Sozialeko idazkaritzatik eta Heldu eta Pentsiodunen Arlotik ere interbentzioak egin dituzte batzarrean. Pentsiodunen mugimendua eta borroka indartzeko bideak ere landu dituzte, Arloa bera nola indar daitekeen ere eztabaidatu dutelarik.


Sare sozialen analisia - Wikipedia, entziklopedia askea.\nSare sozialen analisia, sareen teorian oinarriturik (diktiologia, edo grafoen teoria), sare sozialen azterketan funtsatzen den ikusmolde soziologikoa da.\nSare Sozialen Analisiaren Irudia\nSare sozialen teoriak harreman sozialak nodo eta lotura terminoen bitartez ulertzen ditu. Nodoak sare batean dauden aktore sozialak dira, erakundeak ere izan daitezke, eta loturak nodoen arteko harremanak adierazten dituzte.\nNodoen arteko lotura mota ezberdinak egon daitezke. Formarik sinpleenean, sare soziala egitura moduko batean irudikatzen da eta bertan nodoen arteko lotura esanguratsu guztiak aztertu daitezke. Gauza bera gertatu ohi da egitura-zuloekin, hau da, ertz batek bi tontor ez dituenean lotzen sortzen diren "espazio hutsak". Gerturatze eta metodo mota honi esker posible da aktore sozialen kapital soziala zehaztea.\nAzken aldaketa 5 ekaina 2021(e)an, 19:55(e)tan\nOrriaren azken aldaketa: 5 ekaina 2021, 19:55.


Bikaintasun akademikoko bekak, etekin handiko unibertsitate-ikasleak aintzatetsi eta saritzeko 2017-2018 ikasturtean - Hezkuntza saila\nOhar garrantzitsua! Eskatzaileek ikasketak Euskal Autonomia Erkidegokotik kanpoko ikastegietan egiten baldin dituzte, eskabideak aurkezteko epea 2017ko urriaren 16an bukatuko da.\nArgitaratze-data 2017/07/01 Eskatzaileek ikasketak Euskal Autonomia Erkidegokotik kanpoko ikastegietan egiten baldin dituzte, eskabideak aurkezteko epea 2017ko urriaren 16an bukatuko da.\nArgitaratze-data 2017/07/01 Eskatzaileek ikasketak Euskal Autonomia Erkidegoko ikastegietan egiten baldin badituzte, eskabideak aurkezteko epea 2017ko urriaren 2an bukatuko da.\nBikaintasun-beka eskatzen dutenek 2017-2018 urterako ematen den unibertsitate-beka orokorraren onuradunak izan behar dute.\nJada unibertsitate-ikasketak egiten ari diren eskatzaile guztiek 2016-2017 ikasturtean batez besteko honako nota hauek lortu behar izan dituzte, jakintza zientifikoaren zer adarretan matrikulatu diren:\nUnibertsitatera lehenengo aldiz 2017-2018 ikasturtean joan diren eskatzaileei dagokienez:\nEskatzaileek 2017-2018 ikasturtean matrikulatuta egon behar dute gradu-titulua lortzekoak diren ikasketen plan bateko maila oso batean.\nAGINDUA, 2017ko ekainaren 28koa, Hezkuntzako sailburuarena, deialdia egiten duena 2017–2018 ikasturtean unibertsitateko eta goi-mailako ikasketak egiteko diru-laguntzetarako, mugitzeko zailtasun bereziak dituzten ikasleen garraio-gastuak ordaintzeko diru-laguntzetarako eta etekin handiko unibertsitate-ikasleak aintzatesteko eta saritzeko bikaintasun akademikoko beketarako. Deialdiaren araudia\n4.- Eskabidea inprimatu ondoren, sinatu egin behar da, eta aurreko paragrafoetan ezarritakoarekin bat, gainerako agiriekin batera entregatu behar da.\nEskabide inprimatua, sinatua eta eguna idatzita duena, eskatutako gainerako agiriekin batera, Eusko Jaurlaritzaren Unibertsitate Zuzendaritzara bidali behar da: Donostia kalea 1, 01010 Vitoria-Gasteiz. Horrez gain, Bizkaiko Herritarrentzako Arreta Zerbitzuko bulegoetan, hots, Zuzenean bulegoetan, ere aurkez daiteke Bizkaian (Bide Nagusia 85, 48011 Bilbo), Gipuzkoan(Andia 13, 20003 Donostia) eta Araban(Ramiro Maeztu 10, etxabea, 01008 Vitoria-Gasteiz).\nEskaera aurkezteko lekuak izango dira, halaber, 72/2008 Dekretuak, apirilaren 29koak, Euskal Autonomia Erkidegoko Administrazio Orokorraren eta bere erakunde autonomiadunen erregistroen sorrera, antolaketa eta funtzionamenduari buruzkoak, zehaztutako erregistroak eta 30/1992 Legeak, azaroaren 26koak, Herri Administrazioen Araubide Juridikoaren eta Administrazio Prozedura Erkidearenak, 38. artikuluan adierazten dituen tokiak ere. Era berean, Euskal Autonomia Erkidegora bidaltzeko idazkiak aurkezteko lankidetza-hitzarmena hitzartuta duen edozein udaletxetan ere aurkez daiteke.\nUnibertsitate mailako ikasleak Dokumentazioa\nBatxilergoa Espainiako Unibertsitate Sisteman ikasi bada: Jarraibideak\nBatxilergoa atzerriko hezkuntza-sistemen arabera irakasten duten ikastetxeetan ikasi badute: Jarraibideak\nBatxilergoa atzerriko hezkuntza-sistemen arabera irakasten duten ikastetxeetan ikasi badute, Hezkuntza, Kultura eta Kirol Ministerioaren batxiler-tituluaren homologazioa eskuratu behar dute, derrigorrezkoa bada, baita Espainiako Unibertsitaterako sarbide-agiria ere, Urrutiko Hezkuntzarako Unibertsitate Nazionalak (UHUN) 2017an emana.\nGoi-mailako Lanbide Heziketako ikasketak egin baditu: Jarraibideak\nGoi-mailako Lanbide Heziketako ikasketak egin baditu, ikastetxeak emandako ziurtagiri akademikoa, non jasotzen den Goi-mailako prestakuntza-zikloko batez besteko nota (2016-2017 ikasturtean amaituta), hiru dezimalekin eta biribildu gabe.\nJada unibertsitate-ikasketak egiten ari diren eskatzaile guztiek 2016-2017 ikasturtean batez besteko honako nota hauek lortu behar izan dituzte, jakintza zientifikoaren zer adarretan matrikulatu diren: Informazio xehatua\nUnibertsitatera lehenengo aldiz 2017-2018 ikasturtean joan diren eskatzaileei dagokienez: Informazio xehatua\nUnibertsitatera lehen aldiz 2017-2018 ikasturtean joaten den ikasleria.\na) Batxilergoa Espainiako Unibertsitate Sisteman ikasi duten eskatzaileen kasuan, beheragoko formula aplikatuz 9 puntuko nota edo handiagoa lortu izana. Horretarako, Batxilergoko batez besteko nota eta, ohiko deialdian 2017. urteko unibertsitaterako sarbide-probaren fase orokorreko azterketen batez besteko nota hartuko dira kontuan.\nb) Batxilergoa atzerriko hezkuntza-sistemen arabera irakasten duten ikastetxeetan ikasi duten eskatzaileen kasuan, Hezkuntza, Kultura eta Kirol Ministerioaren batxiler-tituluaren homologazioa eskuratu behar dute, derrigorrezkoa den kasuetan, baita Espainiako Unibertsitaterako sarbide-agiria ere, 2017ko 9 puntuko kalifikazioa edo handiagoa jasoko da.\nc) Goi-mailako Lanbide Heziketako ikasketak egin dituzten eskatzaileek, goi-mailako prestakuntza-zikloan batez beste 9 puntuko nota edo altuagoa, 2016-2017ko ikasturtean bukatua.\nUnibertsitate Politika eta Koordinazioko zuzendariak ebazpena emango du Agindu honen I. eranskinean (2017-2018 ikasturtean unibertsitateko ikasketak eta goi-mailako bestelako ikasketak egiteko bekak) araututako deialdiaren ebazpena emateko epea bukatu eta hiru hilabetera gehienez.\na) Bete inprimakiak.\nb) Prestatu akreditazioak, beharrezkoak badira.\nc) Aurkeztu dokumentazioa zehaztutako lekuren batean edo zerbitzu elektronikoan, dagokionaren arabera.\nGora jotzeko errekurtsoa (pdf , 1.6 MB) Jarraibideak\nZuzentze eskakizun batean epea luzatzeko inprimakia (pdf , 1.27 MB) Jarraibideak\nAtzera egiteko eskabidea (pdf , 1.02 MB) Jarraibideak\nDokumentazioa zuzentzea (pdf , 1.27 MB) Jarraibideak\nJakinarazpenetarako eta komunikazioetarako datuak aldatzea (pdf , 1.34 MB) Jarraibideak\nAgiriak aurkezteko inprimakia (pdf , 1.27 MB) Jarraibideak


Lea Artibai ikastetxeak III. Lan-azoka antolatuko du ekainaren 5ean 15 enpresakin batera. Deia, Noticias de Bizkaia\nLea Artibai ikastetxeak III. Lan-azoka antolatuko du ekainaren 5ean 15 enpresakin batera\nEnpresa bakoitzak bere stand-a izango du curriculumak jasotzeko eta gehienak, ingeniaritzari eta teknologiari lotutako perfilen bila dabiltza\nDEIA - Miércoles, 24 de Mayo de 2017 - Actualizado a las 12:32h\nLea Artibai ikastetxeak III. Lan-azoka. (DEIA)\nLea Artibai ikastetxea, Markina-Xemeinen kokatuta dagoen goi mailako formakuntza zentroa da eta ekainaren 5ean hirugarrenez ospatuko du “Lan Azoka” langabetuak eta enpresak harremanetan jartzeko helburuarekin.\nLaboral Kutxak lagundutako azoka izango da, eta nobedade moduan, aparteko stand bat jarriko da eta bertan argazkilari profesional batek curriculum vitaerako argazki aproposak aterako ditu.\nBILBO. Ekitaldia, Isabel Mendiguren, Lea Artibai ikastetxeko zuzendariaren agurrarekin eta Xabi Uranga, Lantokietarako Formakuntza arduradunaren aurkezpenarekin hasiko da. Jarraian, negu sasoian Nanga Parbateko zortzi milakoa igotzen lehena izan den Alex Txikon euskal mendigoizaleak, bizi izan duen esperientzairi buruzko hitzaldia emango du eta ondoren, Lanbide Heziketako ikasleei diplomak banatuko dizkie.\nAzoka eta curriculum-bilketa 10:30ean hasiko da Ikastetxearen kanpoaldean eta bertaratuko diren enpresak hauek izango dira: Eroski, Batz, Maier-MTC, Kide, Eika, Cikautxo, Nemak, Tep, Danobat Group, Fundación Novia Salcedo, Alfa, Lanbide, Lea Artibai Ikastetxea, Azaro Fundazioa eta Gestamp, eta denek, mota guztietako ingeniarien beharrizana azpimarratzen dute.\nMarkinako Ikastetxeak dei bat egiten die langabetuei eta euren lanpostua hobetu nahi duten guztiei enpresekin zuzeneneko harremana izateko aukera hau aprobetxa dezaten. Aipatu, erakunde ezberdinetako giza baliabideetako arduradunen artean aurrez egindako galdeketan jaso denez, alderdi teknikoan prestatutako langileen beharra ikusten dela, batez ere, ingeniariena.


«Sigmund Freud»: berrikuspenen arteko aldeak - Wikipedia, entziklopedia askea.\n«Sigmund Freud»: berrikuspenen arteko aldeak\nSigmund Freud (aldatu)\n13:14, 21 urtarrila 2016ko berrikusketa\n13 bytes removed , Duela 4 urte\n13:14, 21 urtarrila 2016ko berrikusketa (aldatu)\n13:14, 21 urtarrila 2016ko berrikusketa (aldatu) (desegin)\nFamilia [[judu]] baten barruan jaio zen. [[Viena]]ko Unibertsitatean ikasi zuen, [[hipnosi]]a landu zuen baina historiara pasatu da "[[Psikoanalisi]]aren aita" moduan, arlo honetan egindako lan itzela dela eta. Inkontzientea ikertu zuen bereziki, ametsen mundua eta buru-gaixotasunek sexualitatearekin dituzten loturak. Erlijioek patologia psikiatrikoarekin dauzkaten zerikusiak ere aztertu zituen.\nMedikuntzan doktore titulua eskuratu ondoren, neurologia lanetan hasi zen Vienan (1886). [[Jean Martin Charcot|Charcot]]en (Paris, 1885) eta [[Bernheim]]en eraginez (1889), histeriaren etiologiari eta hipnosia sendabide gisa erabiltzeari buruzko lehen lanak idatzi zituen (''Studien über Hysterie'', 1895, ''Histeriari buruzko ikerketak''). Breuer-ekin batera psikismoaren eta kontzientearen arteko bereizketa azpimarratu zuen, eta inkontzientea aztertzeko metodo berri bat aurkitu zuen. 1895az geroztik, ideien eta oroimenen irudien elkarketa librea oinarri duen psikoanalisi teknika zabaldu eta hipnosia bazterrera utzi zuen. Teknika berri horrek, Freuden ustez, kontzientearen logikara makur ezin daitezkeen esanahi inkontzienteak ikertzekoikertmaten bidea ematen du, etaHOLAAA ametsak, ekintza okerrak (huts egiteak, ahaztutako gauzak) edo sintoma neurotikoak (antsiak, fobiak, beldurrak, etab.), argi ditzake, gizartearen edo moralaren arauak zapaldu eta ezkutarazi dituen ordezko zeinu baitira. 1905ean ''Drei Abhandlungen zur Sexualtheorie (Hiru saio sexualitatearen teoriaz)'' idatzi zuen eta haur sexualitateaz egindako ikerketak aurkeztu zituen bertan; [[garapen psikosexual]]aren aldiak (aho aldia, uzki aldia, falikoa eta genitala), eta Ediporen konplexua. ''ik.'' Edipo, konplexua. Okerreko sexu jokaerak ere ikertu zituen (bereziki ''sadismoa'' eta ''masokismoa''); ''narzisismoa'' definitu zuen, eta bulkaden eta psikearen teoria zaharra eraberritu zuen. Psikoanalisia neurosietarako sendabidetzat hartzen zen hasieran, baina 1913tik aurrera, Freudek bere aurkikuntzak talde psikologiako gertaera ilunak argitzeko erabili zituen (Ediporen konplexuaren eta gizarte totemikoetako intzestuaren debekuaren artean dauden harremanak, adibidez); eta kulturarenak (erlijioa, artea, etab.) gizartearentzat erabilgarriak ez diren bulkaden ordez hartu beharreko baliotzat zituen. Hasieran jakitun asko azaldu zen psikoanalisiaren kontra, oso moral estukoa baitzen garai hartako gizartea, baina 1903tik aurrera, jarraitzaile asko izan zituen eta gaur egun ere baditu (K. Abraham, A. Adler, Bleuler, M. Bonaparte, S. Ferenczi, Anna Freud, E. Jones, C. G. Jung, M. Klein, O. Rank, W. Reich, W. Steckel). Naziek debekatu egin zituzten Freuden teoriak. Haren beste zenbait lan: ''Die Traumdeutung ''(''Ametsen ulerpidea,'' 1900), ''Totem und Tabu ''(''Totema eta Tabua, ''1913), ''Das Ich und das Es ''(''Ni-a eta Zera,'' 1923).\n[[Nazionalsozialismo|Nazien]] jazarpenagatik, []an ihes egin behar zuen [[Frantzia]]ra, eta hortik [[Ingalaterra]]ra. []ko [[irailaren 23]]an hil zen [[Londres|Londonen]], [[minbizi]] prozesu baten ondorioz.


'Bypass' komedia erromantikoa, martxoaren 20an, ostirala, ETB2n\n'Bypass' komedia erromantikoa, gaur gauean, ETB2n\nGorka Otxoa, Barbara Goenaga, Sara Cozar, Itziar Atienza eta Mikel Losada protagonista dituen filmak dilema sentimental konplexua aurkezten digu.\nBarbara Goenaga eta Gorka Otxoa 'Bypass' filmaren fotograma batean\nGaur gauean, ETB2k Bypass Aitor Mazo eta Patxo Telleria zuzendarien filma eskainiko du. Gorka Otxoa, Barbara Goenaga, Sara Cozar, Itziar Atienza eta Mikel Losada ditu protagonista komedia erromantikoak.\nFilmak Bartzelonan bizi den euskaldun baten, Xabiren (Gorka Otxoa), istorio sentimentala kontatuko du. Neska-laguna (Barbara Goenaga) haurdun du Bartzelonan, baina txikitatik lagun duen neska bat, Maria (Sara Cozar), hilzorian dago, bihotzean duen gaitz baten ondorioz, eta Euskal Herrira joatea erabakiko du, haren azken orduak harekin emateko.\nOspitalera heltzean, txikitako beste bi lagunekin egingo du topo. Maria betidanik berarekin maiteminduta izan dela aitortuko diote horiek, eta onena berak gauza bera sentitzen duela esatea dela pentsatuko du Xabik. Miraria balitz bezala, hilzorian zegoena sendatzen hasiko da.\nXabik gezur horrekin hasi duen maitasun harreman bikoitz horrekin jarraitu beharko du, eta gezur korapiloa neurririk gabe handituko da.\nEz galdu Bypass komedia erromantikoa, gaur, 22:15ean ETB2n.


China Truck Side Mirror PK9592 Fabrikatzailea eta hornitzailea | Mendebaldeko zubia\nPK9592 egokia da Hino dutro, Toyota eta unibertsal askorentzat. Ispilu beirazko gainazaleko teknologia kromatua da, eta horrek eraginkortasunez distira ekidin dezake eta gidaria eroso sentiarazten du.% 100 berria eta kalitate handikoa. Gure hornitzaileak ISO9001 kualifikatua izan behar du. Horietako gehienak TS16949 fabrikatzaile kualifikatuak dira.\nPK9592 egokia da Hino dutro, Toyota eta unibertsal askorentzat. Ispilu beirazko gainazaleko teknologia kromatua da, eta horrek eraginkortasunez distira ekidin dezake eta gidaria eroso sentiarazten du.% 100 berria eta kalitate handikoa. Gure hornitzaileak ISO9001 kualifikatua izan behar du. Horietako gehienak TS16949 kualifikatutako fabrikatzaileak dira. Hausnarketa / ikusgarritasun hobea eskaintzeko hautatuak. Gidariaren erabilerarako ezin hobeak. Ikuspegi zabalagoa lortzeko aurpegi konbexua segurtasuna hobetzeko. CE eta ISO9001: 2008 ziurtagiriak ditugu. Gure produktuen kalitatea bermatzeko. kalitatea, prezio lehiakorrak, zerbitzu zintzoak erabiltzaileen laudorioak irabazi ditu, oso ezagunak dira merkatuan. Konpainiaren helburua produktu bikainak eta integralak eskaintzea da, zure produktuei performance bakarra erostea ahalbidetzea, merkantzien kostuak aurreztea, baliotsuagoa aurreztea. denbora! Konpainia eta barne eta atzerriko lantegi ugari, epe luzeko eta lankidetza harreman egonkorrak finkatzeko, egonkorraren hornikuntza merkearen kalitatea bermatzeko. Gure produktuak Errusiara, Txekiar Errepublikara, Turkiara, Alemaniara eta Ekialdeko Europako beste herrialde batzuetara esportatzen dira, baita Asiako hego-ekialdera, Afrikako herrialdeetara ere.\nPK EZ PK9592\nAPLIKAZIO Hino dutro, Toyota eta asko unibertsala\nAurreko: Kamioiaren ispilu alboko PK9590\nHurrengoa: Kamioiaren Alboetako Ispilua PK9810


Bestaldeko blogariak Le Journal-en… y ¿Que? – Sarean\nBestaldeko blogariak Le Journal-en… y ¿Que?\nBy Jabi Zabala | 2006/01/22\nTechnoratin nenbilen ego-surfing pixkat egiten Baionako blog bat aurkitu dudanean. Erdarazko blog horretan euskal blogosferari buruzko informazio bat ageri zen Le Journaletik hartua. Kontua da ezaguna egiten zitzaidala testua, beste nonbait ikusia nuela. Bai, hitz berberekin aipatu gintuzten ¿Que? Bilbao doako egunkarian. Blogosfera baskoaren inguruko erreportaia atera zuten irailaren 5ean. Papel Continuok bere Flickr-eko kontuan jaso du errekorte bat. Bitxia egin zait Le Journalek testu hura fusilatu duela ikustea.\nBilboko metroan goizero banatzen duten doako egunkari mehe, sentsazionalista, arina eta arrunt espainola da ¿Que? hori. Gehiena Madrilen egiten da, Opus Deik kontrolatzen duen Recoletos taldeak argitaratzen du eta ikuspegia ez da batere euskaldunen aldekoa. Euskararen presentzia, zer esanik ez, hutsaren hurrengo da Que Bilbao horretan, ezta %0,7 ere eta gaiak benetan horiak baino lotsagarriak izan ohi dira. Erdaldunen artean ere duen irudi eskasaren ondorioz, oso arrakasta gutxi izan du bere lehiakide El Nervion (Vocento) eta 20 minutos etorri berriaren ondoan.\n← Lisboa-Dakar eta Mendebaldeko Sahara Jade, txinatarrak bertan Bilbon →\n2 thoughts on “Bestaldeko blogariak Le Journal-en… y ¿Que?”\nQué, edukin aldetik, zabor hutsa da. Eta Bilbon bezala, Espainian ere ez du aparteko arrakastarik.\nZalantzarik gabe, Bilboko dohako egunkari onena 20 minutos da. Nere ustez.\nNoiz ikusiko ditugu HITZA-ko banatzaileak metro sarreran ere, euskarazko doako egunkaria banatzen?


Zezenketen kontrako manifestazioa egingo dute Donostian, hilaren 11n | Gizartea | Berria\nNoiz sortua: 2018-08-01 19:52:42\nZezenketen kontrako manifestazioa egingo dute Donostian, hilaren 11n\nDonostia Antitaurina Orain, Eguzki eta Askekintza eragileek deitu dute mobilizaziora, Donostiako jaietako lehen egunerako.\nDonostia Antitaurina Orain, Eguzki eta Askekintza ergileen agerraldia, gaur, Donostiako udaletxearen parean. /\n"Geroz eta gehiago gara zezenketen aurka eta zezenen alde egiteko prest gaudenak, eta entzun egin beharko gaituzte", adierazi dute manifestazioaren deitzaileek, Donostian egin duten agerraldian. Abuztuaren 11n Donostiako erdigunea zeharkatuko dute Zezenketarik ez. Ez Donostian ez inon leloarekin. Manifestazioa 18:00etan hasiko da Bulebarrean, eta Bretxan amaituko da.\nNabarmendu dutenez, "hamarnaka zezen erabili eta erailtzen dira Illunbeko zezen plazan", tradizioaren eta aisiaren izenean. Jardun bidegabea dela salatu dute. "Zezenek, aske eta erasorik jaso gabe bizi nahi dute, guk bezala. Onartezina da gizakiok, gure pribilegioez baliatuz, animaliak zapaltzea. Ezin ditugu haien oinarrizko interesak urratu, gure onura eta dibertsiorako".\nDeitzaileek gaitzetsi egin dute Donostiako Udalaren jarrera, eta hari leporatu diote zezenketei ezinbestekoa zaien babesa ematea. Ohartarazi dutenez, zezenketak ez lirateke posible izango Donostian udal gobernuak "espresuki ematen dien sostengurik gabe".\nEragileek dei egin die jai batzorde, elkarte, kolektibo, eragile eta norbanako guztiei manifestaziora batzera eta "gatazka honetan botere gutxien duenaren alde" egitera.


Sopelako Udala - Uztailaren 1ean abiaraziko da Sopelako merkataritza, zerbitzuak eta ostalaritza sustatzeko bonuen kanpaina\nZu hemen zaude: Hasiera BERRIAK Enplegu eta Sustapen Ekonomikoa Uztailaren 1ean abiaraziko da Sopelako merkataritza, zerbitzuak eta ostalaritza sustatzeko bonuen kanpaina\n“AKTIBATU – SOPELA” erosketa-bonuen kanpainako lehen fasea datorren asteazkenean jarriko da abian. Sopelako Udalak antolatutako ekimena da, udalerriko establezimenduen jarduera ekonomikoa berreskuratzeko asmoz.\nMerkataritzaren, ostalaritzaren eta zerbitzuen sektoreak modu bereziki larrian ari dira pairatzen Covid-19k sortutako osasun-krisiaren ondorioak. Kanpaina honen bidez, Udalak udalerriko establezimenduetan kontsumoa sustatu nahi du, udalerriko jarduera ekonomikoaren eragile izan diren eta diren sektore horiek biziberritzen laguntzeko; eta era berean, sopeloztarrei familia-ekonomia arintzen lagundu nahi die.\nHorretarako, Sopelako Udalak 6.746 bonu jarriko ditu zirkulazioan uztailaren 1etik aurrera (5 euroko 4.497 bonu eta 10 euroko 2.249 bonu), 45.000 euroko udal diru-laguntzaren bidez ordainduak. Horri esker, kontsumitzaileek deskontuak izango dituzte.\nGuztira 66 establezimendu atxikitu dira\nEkainaren 5ean ireki zen koronabirusak sortutako osasun krisiagatik hain kolpatuak izan diren herriko merkataritza, ostalaritza eta zerbitzuen sektoreetako profesionalei zuzendutako kanpaina honetara atxikitzeko epea. Epea ekainaren 14an itxi zen eta guztira, 66 establezimendu atxiki dira.


Amets Arzallus hizlariaren seiko motzekoa • ZUZEU\nGaur Amets Arzallus Euskal Herriko bertsolari txapeldun berria eta kazetaria izan dugu Azpeitiko Sanagustin kulturgunean, ‘Aho bizarrik gabe’ solasaldi zikloan. 190 lagun bildu dira. Hemen Arzallusen seiko motzekoa:\n– “Kostatu egiten da txapela norbere buruan ikusten. Arraroa da. Ez naiz gehiegi ere ahalegintzen”.\n– “Hauteskundeetako intentziorik gabe zoriondu nautenek poztu naute gehien. Adibidez, lehengo batean Zarautzen kalean nindoala ume koskor batzuek ‘zorionak’ eman zizkidatenean”.\n– (Euskara Ipar Euskal Herrian) “Doazenek daramaten hizkuntza eta datozenek dakartena erabat desberdina da. Haienak kantitate eta kalitate handia du. Datorrena oso pobrea da. Etorkizuna ereiteko kasik baratza bakarra ikastolak dira Iparraldean”.\n– (Gatazkaz) “Sakoneko errekak dira garrantzitsuenak. Urgentziak indarra kentzen dio inportanteari. Geu izaten lan egin behar dugu, mapetatik haratago, mapak ere behar diren arren”.\n– “Mutil koskorretatik aski argi neukan kazetari izatea nahi nuela. Realaren golak kantatzea nuen amets txikitan, eta Kazetaritza ikasi nuen. Gero, elkarrizketak lortzeko buruhauste asko izan ditut, atea itxita dagoen gelara sartzeko; pazientzia asko eta malizia gehiago erabili behar dira”.\n– “Lotsa ere ematen dit hainbeste jenderen aurrean edozertaz hitz egiteak. Nahiko zalantzatia naiz. Ahalegintzen naiz ahalik eta sintzeroen izaten, eta zorrotzen. Baina zenbait galdera bertsotan errazago erantzuten dira; bertsoak babestu egiten gaitu”.\n(Bihar –asteazkena– kronika uztarria.com-en, eta aurki saio osoaren bideo grabazioa ere bai)\nAzpeitiko Kultur Mahaia, Sanagustin kulturgunea, Uztarria Komunikazio Taldea, Erlo Telebista eta Urola Kostako Hitza dira ‘Aho bizarrik gabe’ solasaldien antolatzaileak. Seigarren gonbidatua izan da Amets Arzallus. Aurreko bostak: Martxelo Otamendi, Juan Jose Ibarretxe, Benito Lertxundi, Maddalen Iriarte eta Jose Maria Setien. Hemen kronika denak. Bi hilean behin-edo izaten dira saioak.\n(argazkian, Estitxu Elduaien kazetaria eta Amets Arzallus gaur arratsaldean, Azpeitiko Sanagustinen)\nAmets Arzallus, azpeitia, bertsolaritza, uztarria\nDock of The Bay: Erakarri nauten dokumentalak


Energiari buruzko jardunaldiak, Eitzan . Noticias de Navarra\nEnergiari buruzko jardunaldiak, Eitzan\nAsteazkenean Maitane Ormazabalek makrobiotikari buruzko hitzaldia emango du\nzumarraga- Zumarragako Eitza auzoan energiari buruzko ekitaldiak antolatu dituzte. Urri Energetikoa jardunaldiak asteazkenean hasiko dira, makrobiotikari buruzko hi-tzaldi batekin. Bigarren hitzaldia dantzari eta mugimenduari buruz izango, urriaren 18an, da eta hirugarrena teknika energetikoei buruz, urriaren 25ean. Gainera, urriaren 28 eta 29an erretiroa egingo dute Santa Barbara aterpetxean.\nHiru hitzaldiak auzotarrek emango dituzte. Asteazkeneko hitzaldia, makrobiotikari buruzkoa, Maitane Ormazabalek emango du. Dantza eta mugimenduari buruz Oihane Vicentek hitz egingo du eta teknika energetikoei buruz Andoni Zarandonak. Hiru tailerrak auzoko Gazte Topalekuan izango dira, 19.00etan. Sarrerak 2 euro balio du eta ez dago izena eman beharrik.\nErretiroa Erretiroari dagokionez, Urretxuko Santa Barbara aterpetxean izango da, urriaren 28 eta 29an. Larunbat goizean joango dira eta igande eguerdian itzuli. Aurreko asteetan landutako hiru energia bideak landu eta praktikan jarriko dituzte: garbi sukaldatuko dute, yoga, meditazioa eta dantza landuko dituzte eta kaiku tibetarrak entzuteko aukera edukiko dute.\nErretiroan parte hartu nahi dutenek 40 euro ordaindu behar dute. Urriaren 12a baino lehen eman behar da izena. Izena emateko edo informazioa eskatzeko, 636 089 312 telefono zenbakira dei daiteke edo eitzakojaiak@gmail.com helbide elektronikora deitu. - A.Z.


ULMA Handling Systems-ek intsektu-proteina ekoizteko lehenengo instalazio automatizatua garatu du — Berbia\nIntsektuen hazkuntzarako munduko haztegi bertikal handiena eraikitzen lagundu dio sektorean liderra den YNSECT enpresari\nIntsektu proteina ekoizteko lehen haztegi bertikal automatizatua eraikitzen lagundu du ULMA Handling Systems-ek. Europako Batzordeak eta Bio-based Industries Joint Undertaking elkarteak 20 milioi eurorekin finantzatutako proiektua da eta helburua, Tenebrio molinor kakalardoa eskala industrialean haztea da, animalien elikadurarako eta ongarrietarako premium osagai gisa erabili ahal izateko. Intsektuen hazkundearen sektorean munduko liderra den Ynsect enpresaren haztegia Frantziako Amiens Metropole-n dago.\nULMA-k bi produkzio-alor garatu ditu, intsektuak behar bezala ugaltzeko eta ahalik eta ondoen hazteko bereziki diseinatutako zortzi garabi pilatzaile dituztenak. Halaber, instalazioan garraiagailuak, jasogailuak, pilagailuak, iraulgailuak eta erretiluak automatikoki garbitzeko eta lehortzeko tunelak daude, baita produktibitatearen eta intsektuen hazkundearen jarraipena egiteko eredu prediktiboak garatzeko aukera ematen duten datu-sentsoreak ere. Proiektuaren berezitasun nagusia da intsektuak ekoizteko prozesuaren sinkronizazio harmonikoa bermatu behar dela, une oro intsektu bakoitzaren bizi-zikloa errespetatuz.\nHaztegi bertikal hau, munduko handiena izateaz gain, karbono aztarna negatiboa izango duen lehenengoa da, isurtzen duena baino CO2 gehiago saihestu eta harrapatzen baitu. Amiens-eko instalazioaren ateak 2022an irekiko dira, eta munduko lehenengo 4.0 haztegi bertikaletako bat izango da; guztiz automatizatua, energia eta tokia aurrezteko hazkuntza bertikaleko teknikekin.


Irekia Eusko Jaurlaritza - Gobierno Vasco :: Euskotreneko autobusen geraleku berria Donostian\nEuskotreneko autobusen geraleku berria Donostian\n<img src="https://www.irekia.euskadi.eus/uploads/cover_photos/32612/original/63.jpg" style="max-width:100%" alt="" />\nEusko Jaurlaritzako Ingurumen eta Lurralde Politika Sailaren esku dagoen Euskotren Sozietate Publikoaren UK09 eta UK10 lineatako autobusak, Autobus Geltoki berriaren kanpoaldean dagoen Donostiako Federico García Lorca kaleko 2. zenbakian geratzen hasiko dira datorren larunbatetik, maiatzaren 14tik, aurrera.\nGeraleku berria martxan jartzean, aldaketak sartuko dira UK09 Zumaia – Donostia (N-634 errepidetik) eta UK10 Zumaia – Donostia (AP-8 autobidetik) lineen ibilbideetan. Linea horien burualdea, aipatutako Federico García Lorca kaleko 2. zenbakian dagoen geralekua izango da.\nLarunbatetik, maiatzaren 14tik, aurrera, aipaturiko bi lineatako autobusak Donostiako San Martin kalean geratuko dira, Gernikako Arbola Pasealekurantz jarraituko dute eta Santa Katalina Zubitik Frantziako Pasealekura sartuko dira. Bertatik, Autobus Geltoki berriaren kanpoaldean, Geltokiko eta automobilen Aparkalekuko sarbideak gainditu ondoren, Federico García Lorca kaleko 2. zenbakian dagoen geraleku berrira joango dira.\nAurkako noranzkoan, autobusek Autobus Geltokiko geraleku berrian hasiko dute ibilbidea, eta Federico García Lorca pasealekutik jarraituko dute Mundaizeko zubiraino. Bertan eskuinera hartuko dute. Zubia gurutzatu ondoren Gernikako Arbola Pasealekura sartuko dira, Foruen kalera heltzeko, eta Etxaide kaletik Askatasun Etorbidearen 34. zenbakira (Areitio farmazia) helduko dira. Bertan geralekua egongo da, bidaiariak igo daitezen, eta ohiko ibilbidearekin jarraituko da.\nDB02 eta DB03 lineatako autobusen geralekuaren leku aldaketa\nBeste alde batetik, une honetan DB02 Ermua – Donostia (AP-8 autobidetik) eta DB03 Lekeitio – Donostia (AP-8 autobidetik) zerbitzuetan Donostiako Antso Jakituna kalearen 33. zenbakian dagoen geralekua, Bizkaiko Pasealekuko geraleku berrira eramango da, bertatik Autobusen Geltokira jarraitzeko.\nEuskotrenek igandean Donostian autobusen zerbitzua aldatuko du\nAutobus zerbitzuan aldaketak Donostian Aste Nagusia dela eta\nEuskotrenen Gipuzkoako autobusen ordutegi berriak datorren astelehenetik aurrera\nEuskotrenek datorren igandean Donostian autobusen zerbitzua aldatuko du\nIbilbidearen aldaketa Donostian, Errege Kabalgata dela eta\nEuskotrenek ekainaren 4an Zumaian autobusen zerbitzua aldatuko du\nEuskotrenek datorren astelehenetik, ekainaren 20tik, aurrera Ermua – Donostia (ap-8), zumaia – Donostia (ap-8) eta Eibar – Arrate lineen autobus zerbitzuak aldatuko ditu\nEuskotrenek aldaketak sartuko ditu autobusen zerbitzuan eta Bilboko eta Gasteizko tranbietan Aste Santua dela eta


Kultura urbanoko artistarik onenak hitzordua dute Bilbon, “BreakOnStage” edizioan. Deia, Noticias de Bizkaia\nmartxoaren 25ean, Bilbao Arenan\nKultura urbanoko artistarik onenak hitzordua dute Bilbon, “BreakOnStage” edizioan\nEhun artista inguru izango dira kirolarekin, musikarekin, dantzarekin eta kultura urbanoaren beste adierazpide batzuekin lotutako 20 ikuskizun eskaintzeko\nD.D. - 2017(e)ko martxoaren 20a, astelehena - 12:26etan eguneratua\nKultura urbanoko artistarik onenak hitzordua dute Bilbon, “BreakOnStage” edizioan.\nAurten ere, “BreakOnStage 2017” jaialdiaren barruan, kultura urbanoko ikuskizunik onenak ekarriko dituzte Bilbora ehun artista inguruk.\nBILBO. 5.000 pertsona baino gehiago biltzea lortu zuen aurreko edizioaren arrakastaren ostean, kultura urbanoen nazioarteko jaialdia Bizkaiko hiriburura itzuliko da nazioarteko 20 ikuskizun onenekin.\n“BreakOnStage 2017” ikusleei kultura urbanoaren hainbat berezitasun erakusten dizkien ekitaldi bakarra da, alderdi artistikoa eta alternatiboa uztartzen dituen unibertso honetako berritasunak biltzen dituena, ikuskizun paregabea osatuz. Hitzordua Bilbao Arena Kirol Jauregian izango da larunbatean, martxoaren 25ean, 18:45etik aurrera.\nBILBO, KULTURA URBANOAREN ERREFERENTZIA\nBilboko Udalak apustu sendoa egin du kultur adierazpen anitzak sustatzeko eta laguntzeko, bertoko talde, elkarte eta artistek sentitzeko, bizitzeko eta sortzeko modua ezagutarazten baitute, ikuspegi kultural eta urbano batetik. Ildo horretatik, “Break on Stage”, urtero Bilbao Arena Kirol Jauregian arlo artistikoa eta alternatiboa uztartzen duten kultura urbanoko espezialitateak biltzen dituena, “Juste Debout”, Dena Bilbao kultura urbanoaren Bilboko zentroaren partaidetza duena edo “Red Bull Flyng Bach” iaz egin zen ikuskizuna, dantza klasikoa eta break dancea batera erakusten dituena, Bilbok kulturaren erreferente modura atzerrian daukan proiekzioa eta ospea hobetzen laguntzen dute.\nBilbok artearen eta kulturaren alde egin duen apustuak truke kulturala eta ikaskuntzen trukea errazten du, aukera handia da sektoreak bere burua ezagutzera emateko eta kultura urbanoa ulertzeko modu desberdinen artean loturak egiteko balio du.\nHAINBAT IKUSKIZUN ORDU BITAN\n“BreakOnStage 2017”aren barruan, bi ordu baino gehiago izango dira kultura urbanoko adierazpideak, dantza-, kirol- eta musika-erakustaldiekin. Hain zuzen ere, “breakdance eszenikoa” atalean, Europan mailarik onena duten lau talde arituko dira lehian: Fantastic Armada (Paris), Flavor Kingz (Erroma), Team Versus (Zaragoza) eta Feel The Sound (Bilbo). Gainera, dantza urbanoari dagokionez, nabarmendu behar da "BreakOnStage 2017"ko sailkapenetan parte hartu duten 60 taldeen artean, bost euskal talderik onenak izango direla: Hop Family (Bilbo), Bamboo (Donostia), Legacy Breath (Iruñea), The Jungle (Bilbo) eta Dale Al Play (Trapagaran).\nKirolari dagokionez, 5 rider profesionalek BMX bizikletekin jauziak egingo dituzte eszenatokiaren ondoan jarriko den arrapala erraldoian. Parkour-ak ere izango du lekua Bilbo Arena pabiloiaren barruan, kirol hori praktikatzeko beren-beregi diseinatutako moduluen zirkuitua prestatuko da-eta. Bost euskal kirolari gazte izango dira euren trebezia erakutsiko digutenak: Aritz Sevilla (Bilbo), Lasaga (Donostia), Jagobacs (Barakaldo), Jos (Sestao) eta Rush (Elorrio). Musikak emango dio amaiera jaialdiari, Ayax &Prok rap taldearen eskutik.\nSarreren prezioa 10 eurokoa da Interneten zein Kutxabankeko kutxazainetan erosterakoan, eta 8 eurokoa Kutxabank txartelekin erosiz gero. Zortzi urtetik beherako ume batekin doazen helduek 12 euro ordaindu behar dute sarrera.\nEl Casco Viejo roza el lleno ante el inicio de la Semana Santa\nEuskal gastronomiarik onena eta herri kirolen proba ikusgarriak Areatzan\nJuan Mari Aburtok Areatzako jaialdi-esparrua inauguratu du gaur goizean\nComienzan cinco días llenos de animación y planes para disfrutar de la cultura vasca\nEl Paseo del Arenal acoge la Feria de Artesanía de Primavera hasta el 8 de abril\nSe podrán ver trabajos en vidrio, cerámica, cuero madera, joyería, textil o jabones naturales\n"Bilbao Downhill International" probak eragina izango du zirkulazioan eta trafikoan\nAldaketa handienak Errekalde plazaren inguruan eta Uretamendi auzoan izango dira\nAIKO Taldeak bi parte hartze izango ditu aurten Basque Fest jaialdian\nBilbora datozen bisitari ugariek euskal dantza ezagunen lehenengo pausoak ikasi ahal izango dituzte\nLanda: "La Vuelta al País Vasco es mi primer gran objetivo"\nAl alavés le "hace mucha ilusión salir con el número uno en el maillot" de la ronda vasca\nTiene pendiente otro juicio por la presunta financiación irregular de su campaña de 2012\nMuere en un accidente el campeón de ciclismo adaptado José Ángel Aceitón\nEn 2016, en el Campeonato de España consiguió tres medallas, dos de ellas de oro


Azterlan | 71. Munduko Galdaketa Kongresua\n71. Munduko Galdaketa Kongresua\nIK4-AZTERLAN-ek, mundu mailan erreferentea den lan esparru nabarmen hau koordinatu du. Bertan, gure industriarekin galdaketa teknologiari erlazionatutako azken aurrerapauso eta garapen teknikoak elkartrukatzea ahalbidetzen da.\nGuztira, 45 herrialde baino gehiagoko 1100 teknikari eta espezialistek gogotsu parte hartu dute ekintza egitarauan non ondorengoa azpimarra daitekeen:\nBilera teknikoak paraleloki dauden sei konferentzia aretotan, non guztira interes handiko 200 lan tekniko aurkeztu diren, beraien nobedade teknikoa eta sektoreko enpresen lehiakortasuna hobetzeko ekarpenak direla eta.\nNazioarteko ospea daukaten lau hizlariren maixutasunezko hitzaldiak, berrikuntza, ingurumena, merkatua eta energiaren alorrean.\nHerrialde desberdinetako ikertzaile gazteen parte hartzea, kongresuko saio teknikoetako lan egitarau berezi batekin.\nBisita industrialak enpresetara, unibertsitateetara eta herrialdeko zentro teknologiko desberdinetara.\nErosleen Forum-a non korporazio multinazional batzuek, osagai urtuen inguruko beharrizan eta eskaera zehatzak aurkeztu dituzten eta berain azken nobedadeak elkartrukatu dituzten bis a bis bilerak eginez, eskualdeko enpresekin akordio komertzial berriak lortzeko asmotan.\nGaldaketaren nazioarteko azoka, tokiko zein nazioarteko sektoreko enpresek azkenengo nobedade, produktu eta zerbitzuak aurkeztu eta elkartrukatzen dituzten, izaera teknikoa duen giro batetan.\nEsperientziaren gela, 15 herrialde baino gehiagoko unibertsitate teknikoetako 120 ikasleren partehartzearekin, non lan ekitaldi bateratu batetan esperientzia desberdinak elkartrukatu dituzten.\nHerrialde batzuetako nazioarte ordezkaritzaren parte hartzea, non esperientziak elkartrukatu diren eta etorkizunerako kooperazio esparruak finkatu diren. Guzti hau egitarau sozial erakargarri batera lotuta, batez ere erlazio pertsonal eta profesionalak sortzera zuzenduta.\nGainera, gure herrialdeko irudia hobetzeko asmoa erakutsi da, non kontinente desberdinetako bisitariei gure errealitate sozial eta kulturala ezagutaraztera eman zaien.\nLan marku arrakastatsu honek, gure baliabide industrial eta teknologikoak munduari erakustea ahalbidetu du.


Gizabidearen Arrasateko eraikina inauguratu dute — TUlankide MONDRAGON\nGizabideako presidente Joxan Alustiza bertaratutakoei azalpenak ematen.\nConchita Azkarate Madina 1916an jaio zen Arrasateko familia dirudun batean. Elizarekin hartu-eman handia izan zuen beti, eta hezkuntzari ere berebiziko garrantzia eman zion. Are gehiago, On Jose Arizmendiarrieta ere ezagutu zuen, eta hark asko eragin zion.\nConchitak eta haren senar Jose Ayalak ez zuten seme-alabarik eduki eta Conchita hildakoan, 2006an, hainbat ondasun utzi zizkien familiartekoei, San Juan Bataiatzailea parrokiari eta baita Gizabideari ere. Hain zuzen ere, Gizabideari Arrasateko Zarugalde kaleko 30. zenbakian dagoen jauregia dohaintzan eman zion.\nGizabideak, Mundukide eta Bagarari lekua\nAzken bi urteotan, Gizabideak jauregiaren eraberritze lanak egin ditu eta dagoeneko bukatuta daude. Hemendik aurrera, Gizabidea fundazioak han izango du egoitza nagusia. Horrez gain, Gizabideak lagun dituen Mundukide eta Bagarari ere lekua egin die egoitzan.\nConchita Azkarate zenari eskerrak\nInaugurazio ekitaldian, Gizabideako presidente Joxan Alustizak eta fundazio bereko idazkari Miren Erdoziak Conchita Azkarate zenari eskerrak eman dizkiote izan zuen eskuzabaltasunagatik. MONDRAGON taldeko arduradun eta fundazioko kide izan diren hainbat kide bertaratu dira ekitaldira.


29 Martxoa | EBB\nItxaso Atutxa Bizkai Buru Batzarreko presidenteak eta Joseba Aurrekoetxea EBBko Arlo Instituzionaleko burukide arduradunak gaur goizeko prentsa aurrekoan aurkeztu dute EAJ-PNVk datorren igandean, apirilak 1, Bilboko Plaza Barrian eta Areatzan “Gure etorkizuna, gure Aberria” goiburupean Aberri Eguna ospatzeko egingo duen jai handia. Igandeko ekitaldi politikoa 11:30ean hasiko da eta hizlari izango ditu Iñigo Urkullu Lehendakaria eta EBBko presidente Andoni Ortuzar. Baina Euskal Aberriaren egun handia ospatzeko ekitaldiak ez dira hitzaldiarekin amaituko. Eguerdi aldean jaia Bilboko Areatzara eramango da eta EAJ-PNVren uri erakundeetako 900 alderdikide bazkaltzeko elkartuko dira eta Aberri Eguna arratsalde osoa iraungo duen erromeriarekin ospatuko dute.\nAtutxak Euzkadi Buru Batzarrak 2018ko Aberri Egunerako egin duen adierazpenaren zati jakin batzuk irakurri eta ezagutzera eman ditu. Hauek izan da hedabideen aurrean esan dituen hitzak.\nAurten ere, eusko abertzaleok Aberri Eguna ospatuko dugu. Aurten, ‘Gure etorkizuna, gure Aberria’ goiburupean. Euskadi da eta izango da euskal emakume eta gizonen aberria. Ondorioz, gure xedea da Euskal Herria, Euskadi izeneko proiektu politikoaren aterpean egituratua, Europako mapan beste nazioen pare egotea, naziotzat hartua izan dadila. Gure ideario eta praktika politikoan indarrean dirau alderdi honi, Euzko Alderdi Jeltzaleari, bizia eman zion printzipio demokratikoak: Euskadiren askatasun nazionala eta soziala.\nEuropako Batasuna euskal abertzaleentzat da Euskadi gure aberriaren helmuga, eta nazio gisa aitortua izateko aukeraren zain gagoz. Europa batua herrien borondatearen bidez diseinatu zen, baina borondate hori Estatuen interes eta botereek manipulatua dute. Behar-beharrezko jotzen dugu erabakitzeko protagonismoa Europaren aniztasuna egiten duten herri eta nazioen esku jartzea.\nArgiak eta ilunak ikusten ditugu hurbilen daukagun esparruan. Iparralden, lehen aldiz hiru lurraldeak hartzen dituen Lurralde Elkargo berriak autogobernu ekimen berriak abian jartzea ahalbidetzen du euskara, kultura eta mugaz gaindiko lankidetza arloetan. Erakunde horrek itxaropen leiho bat ireki du euskal aberriaren kausarentzat.\nNafarroan, ‘Aldaketaren gobernua’ eratu izana itxaropentsu egoteko beste arrazoi bat da. Foru eta udal hauteskundeetarako urte bete falta delarik, Nafarroako Gobernua egonkor dago eta Erresuma Zaharreko gizartea eraldatzeko gaitasunari eusten dio. Eraldaketa garapen ekonomikoan, gizartearen modernizazioan, apurketarik gabeko elkarbizitzan, eskubideak hedatzeko eta kulturak eta nortasunak errespetatzeko bidean.\nEuskal Autonomia Erkidegoan, adostasun bidez Euskadiko autogobernua eguneratuko duen Estatus Berria onartzeko lanari ekin diogu. Estatu Berria euskal herritarren belaunaldi berri batek bere bizitza eta itxaropen aurreikuspenak adiskidetasun eta egonkortasun egoeran garatzeko aukera izan dezan. Estatus Berria euskal emakume eta gizonen ongizate ekonomiko eta soziala hobetzeko, osasuna, hezkuntza eta kultura bide onetik garatzeko.\nKezka handiz begiratzen diogu, ordez, Espainiako Estatuan ematen ari den egoera politikoari. Krisi ekonomikoaren aitzakiarekin egindako murrizketek, alde bakarretik hartutako erabakiek, erakundeen arteko solaskidetzarik ezak eta Estatuan elkarrekin bizi diren nazio bereiziak ez aitortzen jarraitzeak kokatzen gaituzte, gaur egun, are egoera larriago batean: elkarbizitza politiko eredua apur daitekelaren arriskua, zeinetan ustezko legalitate printzipio bat printzipio demokratikoaren gainetik jartzen den eta printzipio hori baldintzatzen duen. Gainera, Katalunian Konstituzioaren 155. Artikulua aplikatu izanak eta Kataluniako erakundeetako ordezkarien atxiloketek inoizko egoera larrienean kokatu gaitu. Ez gaude ados erabaki judizialekin eta atxilotutako guztiak askatzea erreklamatzen dugu. Kataluniako egoera politikoa eta han bizi den gatazka ezin izango da konpondu ebazpen judizialen bidez edo espetxeratzeen bidez, baizik eta elkarrizketa bidez, politika eta negoziaketa bidez eta, azken finean, kataluniar hiritargoak askatasunez eta demokratikoki adierazitako borondatea errespetatuz.\nJabetzen gara egoera hau are okerrago jar daitekeela parlamentuko ezegonkortasunak aurrera egiten badu eta hauteskundeak aurreratzen badira. Gaur egungo espainiartasun olatua, “patriotismo konstituzionala” ordezkatzeko orduan nor baino nor gehiago agertzeko lehia horretan, benetako elkarrizketarik ezak eta ezberdinarekiko errespetua eskainiko duten alternatibarik ezak ekarri ahal digute eskuindarren gehiengo berri bat, berriz ere, Aznarren garaira, Estatuaren “harmonizazio” egoerara eta gure autogobernuaren berezitasunaren zapalkuntza eramango gaituena. Arrisku honi aurre egiteko, euskal hiritarrok orain arte eraikitakoa babesteko lana egin behar dugu eta, unea helduta, aurrerapauso berriak emateko eta abantzamendu eta erabaki esparru berriak irabazteko.\nEuskal emakume eta gizonok orain arteko bidean planteatu zaizkigun gora-behera guztiak gainditzeko adorea erakutsi dugu eta gure nortasunari, gure kulturari eta gure izaera bereziari eusten jakin dugu. Aurrera egiten jarraitzen duen historiaren protagonista izan gara, gara eta izango gara.\nGure etorkizuna da, gure Aberria. Eta bere zerbitzura gaude.\n- Hurrenkera honetan hitz egingo dute: Iñigo Urkullu Lehendakaria eta Andoni Ortuzar EAJ-PNVren EBBko presidentea.\n- 14 x 8 metroko taula = 112 metro koadroko zabalera izango du eta 80 pertsona hartuko ditu: Euzkadi Buru Batzarra, Eusko Jaurlaritza, Herrialde Buru Batzarrak, hiriburuetako alkateak, ahaldun nagusiak, Batzar Nagusietako presidenteak, Kongresu eta Senatuko bozeramaileak eta EAJ-PNVko eurodiputatua, besteak beste.\n- 20 x 15 metroko karpa = 300 metro koadroko zabalera.\n- Mitinerako 1.000 aulki jarriko dira.\n- Argi eta soinurako 90.000 watio.\n-Telebista seinalea produzitu eta satelite bidez emitituko da.\nBazkaria. Bilboko Areatza. 14:30ean\n- 90 x 15 metroko karpa = 1.350 metro koadroko zabalera. Uri Erakunde guztietako 900 pertsona batuko dira elkarrekin bazkaltzeko. 45 pertsonako 20 mahai jarriko dira.\n- Bazkalondoan, 16:00etan,erromeria Joselu ta Anaiak taldearekin.\n- Komunak bertaratuentzat.\n- Antolaketa lanetan 50 boluntariok lan egingo dute.\nMARTXOAk 29 | Agiria


Aplikazio orokorreko neurriei buruzko galderak eta erantzunak, intzidentzia-tasa kontuan hartu gabe | Mondraberri Arrasateko Ataria\nHasiera Albisteak Aplikazio orokorreko neurriei buruzko galderak eta erantzunak, intzidentzia-tasa kontuan hartu gabe\nBai, bizikideak badira izan ezik. Horrez gain, 2021eko martxoaren 26tik apirilaren 9ra bitarteko egunetan, bizikideak diren pertsonen-taldeak elkartu ahal izango dira soilik espazio pribatuetan.\nIndarrean jarraitzen al du Euskal Autonomia Erkidegoan sartzeko eta irteteko muga?\nNola justifikatu daitezke irteerak Euskal Autonomia Erkidegotik?\nDokumentu honen Eranskinean erantzukizunpeko adierazpenaren eredu bat eskaintzen da, eta eredu hori erabil daiteke lekualdaketaren arrazoia egiaztatzeko, beste modu batetik justifikatu ezin bada.\nIndarrean al dago 22:00etatik aurrera gauez zirkulatzeko muga?\nZer hartu behar dut kontuan maskara bat erosterakoan?\nMaskara eramatetik salbuetsita dagoen pertsona bat maskara gabe sar al daiteke edozein motatako establezimenduetan?\n13/2021 Dekretuaren eranskinean nahitaezko maskararen erabilera ezartzen da, salbuespen zehatz batzuetan izan ezik.\nHerritarrentzako salbuespenak maskara nahitaez erabili behar ez den jardueretan baino ez dira aplikatuko. Bestela esanda, maskara ez erabiltzeko mediku-ziurtagiria eduki arren, ezingo da markararik gabe gimnasio batean sartu, ez eta terraza batean egon edo saltoki batean sartu ere, jarduera horietan berariaz jasota baitago maskara erabiltzea derrigorrezkoa dela. Beraz, medikuntza-salbuespenak bide publikoan eta nahitaez erabili behar ez diren jardueretan aplikatuko dira.\nIrten al naiteke Euskaditik arrazoi justifikatuengatik?\nBai, baimenduta daude behar bezala justifikatutako lekualdaketak, baldin eta urriaren 25eko 926/2020 Errege Dekretuaren 6.1 artikuluan aurreikusitako salbuespenetako batengatik gertatzen badira.\nNire alaba Bartzelonatik Gasteizera doa eta altzariak garraiatzeko laguntza behar du. Laguntzera joan naiteke?\nEz, beste pertsona bati etxez aldatzen laguntzeko lekualdatzea ez da kausa baimendua. Hala ere, laguntza bat, behar bezala egiaztatuta, onartu ahal izango litzateke, baldin eta egoera bereziki ahulean, ezinbesteko egoeran edo premia-egoeran badago. Beste kasu batean, iruzurra zigortuko litzateke.\nDibortziatua naiz. Dibortzio-epaiaren arabera, astean bitan egon naiteke seme-alabekin; baina ez dira bizi nire Autonomia Erkidego berdinean. Bisita hauek egitera joan naiteke?\nSeme-alabak zaintzeko joan-etorri bat, dibortzio-epai batean ezarritako araubideari jarraikiz, baimenduta dago, urriaren 25eko 926/2020 Errege Dekretuaren 6. artikuluan jasotako salbuespenetako bat delako; zehazki hauxe: “k) antzeko beste edozein jarduera, behar bezala egiaztatua”.\nBeste udalerri bateko finka batean dauden animalia batzuk zaindu eta elikatu behar ditut. Mugitu naiteke? Nola justifikatzen dut?\nAnimaliak artatzeko joan-etorri bat baimenduta dago, Lehendakariaren urriaren 25eko 926/2020 Errege Dekretuaren 6. artikuluan jasotako salbuespenetako bat delako; zehazki hauxe: “j) ezinbesteko kasua”. Animalien jabetza egiaztatzen duen edozein agiriren bidez justifika daiteke, edo, bestela, erantzukizunpeko adierazpen baten bidez, arreta zein helbidetan emango zaien zehaztuta. (Ikus Eranskina)\nNola justifikatuko litzateke agintaritza baten aurrean beste Autonomia Erkidego batera joan-etorri baten motiboa adinekoen edo adingabeen zaintza dela?\nDurangon bizi naiz, eta ohiko ile-apaindegia Bilbon daukat. Joan naiteke haraino?\nBi udalerrietan 14 egunetako intzidentzia-tasa metatua 100.000 biztanleko 400 kasu baino txikiagoa bada, ez dago mugikortasun-murrizketarik.\nJatorrizko edo helmugako udalerriren batek intzidentzia-tasa metatua 100.000 biztanleko 400 edo gehiagokoa badu, ohiko igarobideko udalerri mugakideen arteko joan-etorria baino ezin izango da egin, erosketak eta jarduera fisikoa aire zabalean.\negiteko. Gainera, herri txikien kasuan ere baimenduta dago udalerrian bertan ez dauden zerbitzuetarako lekualdatzea.\nArtziniegakoa naiz, eta Bilbora joan ohi naiz erosketak eta bestelako jarduera sozio-ekonomikoak egitera. Jarrai dezaket egiten?\nBi udalerrietan eta bi lurralde historikoetan 14 egunetako Intzidentzia-tasa Metatua 100.000 biztanleko 400 kasu baino txikiagoa bada, ez dago mugikortasun- murrizketarik.\nJatorrizko edo helmugako udalerriren batek Intzidentzia-tasa Metatua 100.000 biztanleko 400 edo gehiagokoa badu, ohiko igarobideko udalerri mugakideen arteko joan-etorria baino ezin izango da egin, erosketak eta jarduera fisikoa aire zabalean egiteko.\nJoan al naiteke Euskaditik kanpo dagoen nire bigarren etxebizitzara?\nBi udalerrietan 14 egunetako Intzidentzia-tasa Metatua 100.000 biztanleko 400 kasu baino txikiagoa bada soilik.\nNola arautzen dira Euskadin enklabeak diren udalerriei dagozkien gaiak?\n34. Pisu bat dut alokatuta beste Autonomia Erkidego batean eta giltzak batzera joan behar dut, errentariak etxea utziko baitu. Irten naiteke Erkidegotik?\nBeste frogabiderik ez dagoenean, erantzukizunpeko adierazpen bat aurkeztu ahal izango da. Adierazpen hori sinatutako dokumentu bat da, eta adierazten du Dekretu honetan ezarritako baldintzak betetzen dituela, mugikortasun-mugaren salbuespenak justifikatzeko. (Ikus Eranskina)\nGaueko ordutegian pertsonen zirkulazio-askatasunaren muga 22:00etan bada ere, garraio publikoa 23:00etan amaitzen da. Horrek san nahi du autobusa har dezakedala 22:00etatik 23:00etara?\nZer zerbitzu eman dezakete ostalaritza- eta jatetxe-establezimenduek?\nIntzidentzia-tasa metatua 100.000 biztanleko 400eko muga gainditzen ez badu udalerriak, aire zabaleko terrazetan zerbitzuak eskaini ahal izango dira eta barruan ehuneko berrogeita hamarreko edukiera izango dute.\nZer ordutegi dute ostalaritza- eta jatetxe-establezimenduek?\nIntzidentzia-tasa metatua 100.000 biztanleko 400eko muga gainditzen ez badu udalerriak, ostalaritza- eta jatetxe-establezimenduek –zerbitzuguneetako zerbitzuek izan ezik– gehienez ere 20:00etan itxi beharko dute, eta ezingo dute 06:00ak baino lehen ireki.\nZerbitzuguneetan dauden ostalaritza- eta jatetxe-zerbitzuak irekita egon daitezke 20:00etatik aurrera?\nZerbitzuguneetan dauden ostalaritza- eta jatetxe-zerbitzuak irekita egon daitezke 20:00etatik 06:00etara bitartean egon ahal izango dira irekita, baina iragaitzazko erabiltzaileentzat bakarrik. Intzidentzia-tasa 400 baino handiagoa duten udalerrietan badaude, ikus 9. galdera.\nLau kide baino gehiagoko familia batek jan al dezake taberna-jatetxe bateko mahai berean?\nMahaikideen gehieneko kopurua lau pertsonakoa da, familia-unitateak edo bizikideak baldin badira ere.\nLau kide baino gehiagoko familia batek bi mahaitan eseri beharko du.\nDerrigorrezkoa al da ostalaritza-establezimenduetan maskara erabiltzea?\nItxi al dezaket 20:00etan establezimenduaren barrualdea eta jarraitu terrazetan bezeroei arreta ematen?\nJaso eta banatu al daitezke janari-eskaerak ostalaritza-establezimenduetan?\nBai, Intzidentzia-tasa Metatua gorabehera, eskaerak 21:00ak arte entregatu ahal izango dira, establezimenduan bertan hitzordua eskatuta, eta, edonola, itxita egon beharko da jendaurreko beste edozein zerbitzutarako. Etxez etxeko banaketa 22:00ak arte egin ahal izango da.\nIkus al dezakegu taldean futbol partida bat taberna baten barruan?\nLehendakariaren martxoaren 6ko 13/2021 Dekretuak berariaz baztertzen du establezimenduen barruan telebistaz eskaintzen diren kirol-ekitaldiak taldean ikustea. Dena den, bezero-taldeek ezingo dute mahai bakoitzean lau baino gehiago izan, eta ezingo dira bi mahai edo gehiago batu pertsona-kopuru handiagoko talde baterako.\nBaimenduta al dago barran kontsumitzea?\nJoko- eta apustu-establezimendu batera joan naiteke?\nZer ordutegi dute joko- eta apustu-establezimenduek?\nEstablezimendu horiek, gehienez ere, 20:00etan itxi beharko dira, bezeroen hustea barne, eta ezingo dira 06:00ak baino lehen ireki jendearentzat.\nOstalaritza-zerbitzua duen joko- eta apustu-establezimendu batek eskaini al dezake janaria eta edaria?\n14 egunetako Intzidentzia-tasa Metatua 100.000 biztanleko 400 kasukoa edo gehiagokoa denean, barnealdean, bi ordu-tarte hauetan bakarrik:\n–06:30etik 09:30era. –13:00etatik 16:30era.\nBaimenduta al dago ostalaritza-establezimenduetan jolas- edo apustu- makinak erabiltzea?\nBa al dago futbolin edo billarrean jokatzerik ostalaritza-establezimendu batean?\nTxokoak, elkarte gastronomikoak, lonjak eta antzekoak ireki al daitezke?\n% 50eko gehieneko edukiera hoteletako eremu komunetan (jantokia, kafetegia, eta abar) aplikatzen den 30 pertsonako kopurua baino handiagoa izan daiteke?\nNola egin behar dira cocktailak eta buffetak?\nGehienez ere 4 pertsonako taldeetan egin daitezke, behar bezala mugatutako barruko lokal edo kanpoko eremu bakoitzeko. Pertsonen arteko segurtasun-distantziari eusteko beharrezko neurriak ezarri beharko dira, babes fisikorako neurri alternatiboak eta maskara erabiliz.\nZenbat lagunek har dezakete ostatu landetxe batean eta zein baldintzatan?\n-Mahaiko mahaikideen gehieneko kopurua lau pertsonakoa da, eta ezingo dira bi mahai edo gehiago batu pertsona gehiago elkartzeko.\n3. Debekatuta dago establezimendu barruan nahiz kanpoan lau pertsona baino gehiagoko taldeak gainditzen dituen edozein jarduera.\n4. Nolanahi ere, komeni da bizikidetza-unitate baten baino gehiagoren bilkurak edo topaketak saihestea, batez ere barne-eremuetan.\nBaimenduta al dago eskola-kirola?\nEskola-kiroleko entrenamenduak egin ahal izango dira, eta gehienez ere sei laguneko taldeetan antolatuta. Taldea beti pertsona berek osatuko dute, eta ezingo dira aldagelak erabili. (Intzidentzia-tasa Metatua 100.000 biztanleko 400ekoa baino handiagoarekin, barruko eremuetako kirol-jarduerek ez dituzte lau pertsonako taldeak gaindituko)\nEta eskola-kiroleko lehiaketa?\nIkasleek aldagelak erabil ditzakete?\nBaimenduta al daude eskola-kiroleko entrenamenduetarako joan-etorriak?\nBai, baldin eta jatorrizko eta helmugako udalerriak 14 egunetako Intzidentzia-tasa Metatua 100.000 biztanleko 400 kasu baino gutxiagokoa badute; bestela, ezin da.\nDerrigorrezkoa al da maskara erabiltzea kiroldegietan, gimnasioetan eta barruko esparruetan?\nUdalerriko Intzidentzia-tasa Metatua 100.000 biztanlekiko ez bada 400ekoa baino handiagoa, erabili ahal izango dira, gehieneko edukieraren ehuneko 35eko okupazioarekin. Halaber, dutxak erabili ahal izango dira, baldin eta banaka erabiltzen badira. Maskara nahitaez erabili beharko da, dutxatzeko unean izan ezik, eta une oro errespetatuko da erabiltzaileen arteko segurtasun-distantzia. Aldagelak etengabe aireztatu beharko dira erabiltzen diren bitartean eta, gainera, ireki aurretik eta itxi ondoren. Aireztapena mekanikoa bada, kanpoko airearen sarrera maximizatu beharko da eta airearen birzirkulazioa saihestu.\nBaimenduta al dago ehiza-jarduera bere modalitate guztietan, bai eta ibaiko eta itsasoko arrantza, kirol-arrantza eta jolas-arrantza ere, modalitate guztietan?\nIkastaroak edo jarduerak taldean eskain daitezke?\nUdalerriko Intzidentzia-tasa Metatua 100.000 biztanleko 400ekoa baino handiagoa denean, barruko eremuetan egiten diren kirol-jarduerek ez dituzte lau pertsonako taldeak gaindituko, talde profesionalen eta federatuen entrenamenduei eta lehiaketei eragiten dietenak izan ezik.\nKirolari federatu bat lehiatu daiteke?\nEskola-talde egonkor batek parte har al dezake museoetara, Aquariumetara, natura interpretatzeko zentroetara edo antzekoetara egiten diren bisitaldietan, nahiz eta talde bakoitzeko 6 pertsonako gehieneko kopurua gainditu?\nAzoka txikiak egin al daitezke bide publikoan?\nBai. Egiten ziren lekuetan egin daitezke, betiere baimendutako postuen % 50 gainditzen ez bada. Hala ere, beste espazio edo kokaleku batzuk gaitu daitezke, baimendutako postu guztiek lekua izan dezaten.\nEtenda jarraitzen dute ahots-musikako entsegu eta jarduera kolektibo ez- profesionalek, hezkuntza arautuan daudenen kasuan izan ezik.\nEta dantza taldeenak?\nDantza-talde ez-profesionalen entseguak baimentzen dira, eta, nolanahi ere, zorrotz errespetatu beharko dira pertsonen arteko segurtasun-distantziaren, maskara erabiltzearen eta kontaktu fisikorik gabeko sei laguneko taldeen prebentzio-baldintzak.\n150 metro koadro baino gutxiagoko establezimenduek ezingo dute edukieraren ehuneko 60 gainditu.\nSupermerkatuek edo elikagaien dendek sal dezakete alkohola 21:00etatik aurrera? Eta beranduago ixten badute?\nJoan naiteke nire Autonomia Erkidegotik kanpo egiten den hileta, hil-beila edo ehorzketa batera?\nBizi garen Autonomia Erkidegotik kanpo egiten diren hileta, beila edo ehorzketetara bigarren mailara arteko senideak joan ahal izango dira.\nIrizpide hori lekualdatu behar den Autonomia Erkidegoko agintariekin kontrastatu beharko da.\nNolanahi ere, EAEn gertatzen diren hileta, beilategi edo ehorzketetan, hemen ezarritako neurriak bete behar dira:\nJoan naiteke ezkontza batera EAEtik kanpo?\nHiletak, beilatokiak eta ehorzketak egiteko erabiltzen den irizpide bera aplikatuko da, eta baimenduta egongo da bigarren mailara arteko senideak beste Autonomia Erkidego batera lekualdatzea.\nNolanahi ere, irizpide hori lekualdatu behar den Autonomia Erkidegoko agintaritza eskudunekin kontrastatu beharko da.\nHiru lurralde historikoetako eremu txikiagoko garraio publikoaren azken irteera 23:00etan izango da; gidaridun taxia edo ibilgailua izan ezik.\nEAEko garraio publiko guztietan, bidaiek bi ordu baino gutxiago irauten badute, debekatuta dago jatea; ez, ordea, alkoholik gabeko edariak hartzea.\nBilerak egin ahal izango dira, betiere topaketak egiten diren lokaletan ezarritako edukiera-mugak betetzen badira, prebentziozko segurtasun-neurri guztiez gain: maskara, aireztapena, segurtasun-distantzia…\nJabeen batzarra edo bizilagunen bilera egin dezaket bide publikoan edo etxeko atarian?\nBai, baina kontuan izan behar da indarrean dagoen dekretuaren 3. artikuluak ezartzen duela pertsona-taldeak erabilera publiko eta pribatuko espazioetan egoteko baldintza dela gehienez lau pertsonako gehieneko kopurua ez gainditzea; beraz, horiek gainditzea aurreikus badaiteke, komeni da, zehapenik jaso ez dezaten, aireztapenari, distantziei eta edukierei buruzko prebentzio-neurri guztiak betetzen diren bileretarako gaitutako espazioetara joatea.\nBai. Horrelako batzarretara joatea baimentzen da, inolako lurralde-mugarik gabe. Nolanahi ere, prebentziozko segurtasun-neurri guztiak bete beharko dira: maskara, aireztapena, segurtasun-distantzia…\nBaimenduta al dago arrazoi sindikalengatik, alderdi politikoen, enpresa- elkarteen eta antzekoen jarduerengatik lekualdatzea?\nBai. Jarduera instituzional edo profesionaltzat jotzen baitira. 16\nBaimenduta dago gaua igarotzea autokarabanetan eta kanpin-dendetan EAEn?\nBai, baldin eta kanpatzeari eta aparkatzeari buruz indarrean dagoen araudia errespetatzen bada, eta uneoro errespetatuz une bakoitzean indarrean dauden mugikortasun-mugak.\nErrespetatu egin beharko da gehienez lau pertsona elkartzeko muga, bizikideak izan ezik, baita gainerako higiene- eta osasun-neurriak ere (maskara nahitaez erabiltzea eta segurtasun-distantzia).\nEz dago baimenduta vivac egitea, haurrentzako eta gazteentzako hezkuntza-aisialdiko jardueren esparruan izan ezik; izan ere, jarduera horiek berariazko erregulazioa dute alderdi horri dagokionez, bai eta kanpin-denden erabilerari dagokionez ere.\nZer baldintzatan ireki ditzakete gaztetxeek?\nGizarte- eta kultura-jarduerak egiteko administrazio-baimena duten lokalek kultura- edo gizarte-jarduerak edo -ekitaldiak egin ahal izango dituzte, eta ezin izango dituzte 21:00ak baino geroago amaitu. Ezarritako jarduera-debekuak eta -eteteak errespetatu beharko dira, bai eta ehuneko 50eko gehieneko edukiera ere.\nZer alderdi eduki behar dira kontuan moto-kontzentrazioetan?\nMotorren ibilbideak egitea aisialdiko jarduera bati lotuta dago. Hori kontuan hartuta, praktika daiteke, uneoro errespetatuz une bakoitzean indarrean dauden mugikortasun- mugak.\nZer baldintzatan egin behar dira haurrentzako eta gazteentzako hezkuntza- aisialdiko jarduerak?\nErakunde antolatzaileak COVID-19ren aurkako protokolo bat izan beharko du, prebentzio-neurri orokor guztiak betetzen direla ziurtatzeko, bai eta indarrean dagoen Dekretuan jasotako honako arau espezifiko hauek errespetatzen direla bermatzeko ere:\n-Haurrentzako eta gazteentzako hezkuntza-aisialdiko jarduerak sei pertsonako talde egonkorretan antolatu beharko dira, ahal dela aire zabaleko guneetan. Maskara erabiltzea nahitaezkoa izango da beti.\n-Jantokiak erabiltzen badira, edukieraren ehuneko berrogeita hamarrera mugatuko da haien okupazioa, eta sei pertsonako talde berak mantenduko dira, taldeen arteko bi metroko distantziarekin. Jantokiak behar bezala aireztatuta egon beharko dira.\n-Kirol-jarduerak edo artistikoak kontakturik gabe eta ikuslerik gabe egingo dira.\n-Egin beharreko jarduerek gaua igarotzea eskatzen badute, gela partekatuek baimendutako gehieneko edukieraren ehuneko 50 hartuko dute, pertsonen arteko distantziari eutsiz, eta, ahal den neurrian, sei pertsonako talde egonkor berak mantenduko dira, erakundeko monitore edo arduradun nagusiak gainbegiratuta.\n-Kanpin-dendak erabiltzen direnean, denda bakoitzeko pertsona batek lo egin ahal izango du. Parte-hartzaileak bizikideak badira, denda bera okupatu dezakete. Dendak fisikoki bakartuta dauden hainbat gela baditu, logela horiek erabili ahal izango dira, eta egunero jaso, garbitu eta aireztatuko dira. Halaber, vivac egitea baimentzen da, segurtasun-distantzia eta zakuen higienea mantenduz.


Al Assad Siriako presidenteari boterea uzteko exijitu diote AEBek eta EBk | Mundua | Berria\nNoiz sortua: 2011-08-19 00:30:00\nAl Assad Siriako presidenteari boterea uzteko exijitu diote AEBek eta EBk\nGizateriaren aurkako krimenak egotzi dizkio NBEk erregimenari; esku hartzeko eskatu diote nazioarteari\n2011ko abuztuak 19\nBashar al Assad Siriako presidenteak zibilen aurkako operazio militarrak amaitu dituela adierazi du. Oposizioaren arabera, ordea, hainbat hirik setiaturik jarraitzen dute, eta oraindik tiro hotsak entzun daitezke. Erregimena manifestarien eta giza ekintzaileen aurkako sarekadak egiten ari da oraindik. AEB Ameriketako Estatu Batuak eta Europako Batasuna, ondorioz, irmo mintzatu dira, eta agintea uzteko eskatu diote Al Assadi, ez duelako agindutako erreformak egiteko pausurik eman. Hala, erregimenaren aurkako zigor gehiago ere iragarri dituzte biek; Siriako ekonomian izango dute eragina, batez ere.\n«Al Assadek zilegitasun osoa galdu du, eta beharrezkoa da joatea», adierazi du Catherine Ashton EBko Atzerri Politikarako goi ordezkariak; «erregimenak protestetan egiten duen jazarpena onartezina da».\nBarack Obama AEBetako presidentea ere irmo agertu da; «Siriako herritarrek haien etorkizuna erabakitzeko garaia heldu da, eta guk haien alboan jarraituko dugu».\nGizateriaren aurkako krimenak egitea egotzi dio NBEk Bashar al Assaden erregimenari. Ia 200 lekuko elkarrizketatu ditu NBEk Siriako errepresioaren inguruko txostena egiteko, eta herrialdetik ihesean joandako zauritu eta torturatuei osasun azterketak egin dizkie. «Giza eskubideak urratu dituzte, zibilei eraso eginez», ondorioztatzen du txostenak.\nNBEren ikerketaren arabera, protestetan hildako zibil gehienak tiroz hil dituzte; «aztertu ditugun gorpu gehienek buruan edo bularrean zuten bala, eta horrek erakusten du hiltzeko helburuarekin egiten dutela tiro». Handik ihes egindako hainbat poliziaren arabera, gainera, manifestariei tiro egiteko agindu zuzenak dituzte; «zibilei tiro egiten ez dietenek, beste polizia baten tiroa jasotzen dute atzetik».\nHorren aurrean, «esku hartzeko erantzukizuna» duela gogoratu dio NBEk nazioarteari. Hala, Segurtasun Kontseiluari eskatu dio Siriari jazarpenarekin amai dezan eskatzeko, eta kasua Nazioarteko Zigor Auzitegira eramateko aukera azter dezala. NBEko Giza Eskubideen Kontseiluak, bestalde, astelehenean egingo du bilera Siriako egoera aztertzeko.


FAGOR ARRASATEK ERRUSIAN HEDATZEN JARRAITZEN DU, SERVERSTAL ENPRESARENTZAT ERABAT AUTOMATIZATUTAKO ZEHARKAKO MOZKETA-LINEA BATEKIN - Fagor Arrasate\nFagor Arrasate, konformatze eta ebaketa lineen diseinu, ekoizpen eta horniduran espezializatua da eta prestazio handiko zeharkako linea bat (CTL) hornituko dio Severstal siderurgia-konpainiari, Errusiako altzairu-ekoizle nagusia eta munduko handienetako bat den enpresari.\nEbaketa-lerroa guztiz automatizatuta dago desenroilatu, lautu, ebaki eta metatze elektromagnetikoaren prozesu osoan, eta planitudea eta gainazaleko kalitatea neurtzeko sentsoreetan erabiltzen den azken teknologiarekin hornituta dago. Teknologikoki punta-puntako ekipamenduetako bat da Errusian instalatuta dagoena, produktibitate-maila altuak dituelako eta kalitate-estandar altuak dituelako, gainazaleko akaberan, lautuan, ebaketa-kalitatean eta markarik gabeko metaketan.\nMaterial delikatu eta kritikoenak prozesatzeko gaitasun horri esker, Fagor Arrasatek Severstalentzat garatutako CTLk larruzko piezak emango dizkie Errusiako automobilaren sektoreko OEM eta TIER1 nagusiei.\nGainera, mozteko lerro bat da, malgutasun handia eskaintzen duena, gai baita 0,25 eta 4 mm arteko lodierak prozesatzeko eta material berriekin ere lan egin ahal izateko, hala nola muga elastiko handiko altzairuekin. Errendimendu altuko lautzeko makina bat du kassetteekin eta zizaila errotatiboarekin, fosoaren beharrik gabe.\nFagor Arrasatek presentzia handia du Errusian, bulego komertzial bat eta metalezko bobina prozesatzeko akabera-lineetan 40 erreferentzia baino gehiago ditu. Herrialdean, gainera, Service hornitzaileen sare oso kualifikatu eta prestatua du.\nInplantazio hori Moskuko MetalExpo azokaren aurreko edizioan (azaroaren 12tik 15era) lortutako arrakastaren isla da, non Fagor Arrasate herrialdeko sektoreko enpresa garrantzitsuenekin bildu baitzen.


Ekialdeko kulturak: Txina eta Japonia > Zertan datza?\nBadakizu nork asmatu zuen bolbora eta zertarako? Eta iparrorratza? Ezagutzen dituzu jesuiten misioak Txinan eta Japonian? Urtero, DeustoBidek ikastaro monografiko bat eskaintzen du eta 2019-2020 ikasturterako Txinari eta Japoniari buruzko ikastaroa hautatu da. Historian zehar etsai izan diren mundu mailako potentzia hauen inguruko historiako, gizarteko eta politikako gakoetan sakondu nahi duten pertsonentzat. Budismoaren eta Konfuzianismoaren oinarriak ikasiko dituzu, milaka urteko arte txinatarra, errepresentazio artistikoak eta literarioak, baita zelan heldu diren gaur egun duten tokia izatera aurrerakuntza zientifiko eta medikoetan ere. Irakasle talde adituak gidatuko zaitu, ekialdeko kulturen berezitasunez gozatu eta beren pentsamendu filosofikoan eta korronteetan sakondu dezazun.\nAstean 2 arratsalde\nIzen-ematea urte osokoa izango da.\nEgutegia: urritik maiatzera\nOrdutegia: 17:00etatik 20:15era.


elgoibarren.net orainkaria - Arnaldo Otegi: "Bakearen etsaiek, PP buru dutela, kartzeletan korapilatu nahi dute bake prozesua"\nOkil BeltzakMokoka eraikizNun dago Elgoibar?testu gehiago\tMorkaikoElgoibartik mendira begiraSan Ferminetan Pirineotara!testu gehiago\tAinhoa LendinezLoramenZegama-Aizkorritestu gehiago\tElgoibarko IzarraIzarren HautsaEuskara Nafarroan: atzerakada etengabearen kronika testu gehiago\tBlog gehiago\tBarren astekaria\nPublizitatea\tArnaldo Otegi: "Bakearen etsaiek, PP buru dutela, kartzeletan korapilatu nahi dute bake prozesua"\telgoiBARREN.net\t2012-06-15 11:38\tEspainiako Auzitegi Gorenak Bateragune auzian emandako epaiaren eta egungo egoera politikoaren gaineko balorazioa egin du Arnaldo Otegik (Elgoibar, 1958) kartzelatik. Tartean, ezkerraren erronken, independentziaren eta presoen gaiaren inguruko gogoeta ere egin du, eta maiatzaren 12an Otegiren aldeko herri ekimenak deituta Elgoibarren egin zen manifestazioa ere izan du hizpide. Gorenak kasazio helegitearen inguruan emandako epaiaren berri jakin eta astebetera egindako elkarrizketa duzue hau, ETAk Espainiako eta Frantziako gobernuekin "elkarrizketa zuzena" izateko ordezkaritza bat izendatu zuela jakin berritan egindakoa.\n•Zigorrak murriztu arren, Espainiako Auzitegi Nazionalaren tesiarekin bat egin du Auzitegi Gorenak ‘Bateragune auzian’. Hau da, dena ETA da tesiarekin. Zer balorazio egiten duzu? Balorazioa egiteko orduan lehen ondorioa garbia da: Espainiako tribunalek euskaldunak epaitzen gaituztenean kriterio politikoak erabiltzen dituztela sententzia idazteko orduan, eta ez irizpide juridikoak. Bada atera beharreko bigarren ondorio bat ere: gure atxiloketa eta kartzelatzeekin ezker abertzaleak bake bidea ez hautatzea bilatzen zuten, eta, orain, epai honekin (Parot doktrinarekin egin bezala), bakea zapuztea dute helburu. Gogorra bada ere, argi esango dut berriro ere: bakearen etsaiek (PP, PSOE, indar armatuak...) agenda propioari eusten diote prozesua kolapsatzeko. Ez dute lortuko, baina!.\n•Gorenaren epaian bi boto partikular izan dira. Zer garrantzia ematen diozu horri? Zure defentsak Auzitegi Konstituzionalean aurkeztu asmo duen babes helegiteari begira, eraginik izan dezake horrek? Alegia, badago boto partikularrak pisua izan dezakeela pentsatzeko arrazoirik edo aurrekaririk?\nIrakurketa juridikoa eginez, guk kartzelan jarraitzearen injustizia handitu egiten du oraino, zeren eta bi boto horiek zera adierazten dute: tribunalaren %40k epaiketa ez zela justua eta inpartziala zela esan zuela, eta horri gehitzen zaio %20k gure kontrako frogarik ez dagoela gehitu zuela. Horrek gure kaleratzea ekarriko luke edozein zuzenbide estatutan, baina estatu espainiarrean erabakia berriz ere termino politikoetan hartuko da. •Gorenaren epaiak jende asko atera du kalera. Elgoibarren ere ‘Bateragune auziaren’ bidegabea salatu zuten ehunka lagunek joan zen astean [maiatzaren 12an], eta Elgoibarko Udaleko Osoko Bilkurak ere idatzi bat kaleratu berri du, zuen absoluzioa eskatzen. Zer duzu esateko?\nLehenik eta behin, neure eskerrik beroena eman nahi diet bai gurekiko zein gure sendiekiko elkartasuna adierazi duten guztiei, bereziki Elgoibarko plataformako kideei eta baita Udalean sostengua eman diguten guztiei ere. Bigarrenik, zera esango nuke: Euskal Herrian bizi dugun egoera berriak aukerak biderkatzen dituela elkarturik lan egiteko. Zentzu horretan asko poztu nau Elgoibarko plaza eta kaleak hainbat ekimenetan ezker abertzaleko, EAko, Aralarreko, Alternatibako, Gaztetxeko, ELAko, LABeko, UGTko, CCOOeko... eta baita PSE-EE eta PNVko jendez beteak ikusteak.\nOso gertutik jarraitzen dut kanpoan ematen ari den bilakaera politikoa eta soziala. Lan handia egin genuen ETAk urrats hori egin zezan, eta konfiantza eta indarra ematen dit. Kartzelaldia bera (guztira hamar urte daramazkit barruan) Mandelak sujeritu zuen bezala daramat: burua landuz (ikasi, irakurri...) eta gorputza zainduz (kirola eginez), eta aldi berean, Ghandiren esaldia egunero gogoratuz: Gobernu injusto baten pean egon ezkero, edozein herritar ondradu kartzelan egon beharko zen.\n•Gorenaren epaiaren berri jakin bezain laster, ezker abertzalea lehendakarirako hautagai gabe gelditu zela argitaratu zuten zenbait egunkarik. Zuri buruz ari ziren. Lehendakari ikusten zara? Lehendakaritza lortzea da ezkerraren helburua?\nAtxilotu gintuztenean, ezker abertzalea gure lidergorik gabe utzi nahi izan zuten zirkulazio politikotik at utziz. Orain pozik daude, uste dutelako nire hautagaitzarik gabe Amaiurrek ez dituela Eusko Legebiltzarrerako hauteskundeak irabaziko. Ikusiko dugu nor dagoen pozarren hauteskunde gauean; gu ziur baietz! Lehendakaritza hartzea barik herri gehiengoaren interes ekonomiko, sozial, eta kulturalaren aldeko Gobernua osatzea da helburua. Bakea egonkortu eta krisi ekonomikoari aurre egingo dion Gobernu burujabea eta ezkertiarra lortzea. •Gobernuekin elkarrizketa zuzenak izateko ordezkaritza izendatu du ETAk, eta Europari eskatu dio gatazkari behin betiko konponbidea emateko prozesua sustatzeko. Aieteko Adierazpena bere osotasunean garatzeko baldintzak daudela uste du, eta Espainiako eta Frantziako gobernuei eskatu die bere deiari luze gabe erantzun positiboa emateko. Zer espero duzu gobernuengandik?\nEz dira mugituko geuk mugiarazten ez baditugu, ez dutelako bakerik nahi! Kontuan hartu behar da bakearen aurkako agenda manejatzen dutenak oso eroso bizi zirela ETAren borroka armatua gauza guztietarako aitzakiatzat erabiliz. Orain, aldiz (aitzakiarik gabe), ez dute bake eskenatokirako alternatibarik. Beldurra dute, ahulduta daude, jakin badakitelako ez dutela inongo argudio demokratikorik Euskal Herriari bere etorkizuna libre eta demokratikoki erabakitzea ukatzeko. Horregatik etengabe aitzakia-baldintza berriak jartzera behartuak daude, aitzakiarik gabe bere jarrera autoritarioa eta zapaltzailea gero eta ageriagoa delako gure herriaren aurrean. •ETAk Europako komunitateari zuzendu dio azken agiria, eta zabaldutako prozesua babesteko eta sustatzeko eskatu die Europako erakundeei. Zer papel bete beharko luke Europak ‘euskal auzian’?\nGure estrategia berrian nazioartearen konplizitatea lortzeak garrantzia oso handia dauka, eta bide horretan, Aieteko konferentziak argi adierazi zuen konplizitate hori noraino heltzen den, soluzio bide demokratikoaren arloan. Euskal arazoa Europako arazoa da, nazio europarra garelako lehenengo eta bigarrengo zapaltzen gaituzten estatuak Europako Batasunean daudelako. Eta hirugarren arrazoi bat ere bada, eta garrantzitsuena: Europako markoan guk aldarrikatzen ditugun soluzioak martxan direlako: Irlandan eta Eskozian, adibidez. •Independentzia eskatzen du ezker abertzaleak. Batzuek zalantzan jartzen dute ekonomikoki onuragarria izango litzatekeen euskal herritarrentzat. Zer diozu?\nCarlos III. Espainiako Unibertsitateak orain dela hilabete batzuk gai honen inguruan plazaratutako azterketa sakonean zera zioen: Europan estatu (independentea) izateko baldintza ekonomikoak (eta besteak) hobekien betetzen zituztenak Euskal Herria eta Eskozia zirela (Kataluniaren aurretik), eta berriro diot hori Espainiako unibertsitate batek esana da. Bigarrenik zera esango nuke: euskaldunok merkatu espainiarrean gure ekoizpenaren %30 saltzen dugula. Afera da merkatu espainiarra bankarrotan dagoela eta ez dela errekuperatuko; ez da berriro lehengo egoerara itzuliko. Hori ikusita, gure ekoizpena Europako herrialdeetara eta garatzeko bidean diren herrialdeetara saltzera behartuak gaude (Txina, India, Brasil) merkatu espainiarretik ahalik eta menpekotasun gutxien edukitzeko. Eta hirugarrenez, gure barne eskaera handitu behar dugu ongizate estatua (soldatak, osasuna, hezkuntza, sektore publikoa indartuz...). Horrela aterako garelako krisitik, neoliberalek planteatzen dutenari alternatiba sozial eta aurrerakoia eskainiz. Eta bukatzeko galdera bat: nor dago prest gure seme-alaben eta biloben etorkizun ekonomiko, sozial eta kulturala, eta heziketa, Aznar, Raxoi, Rubalcaba, Mayor, Rato, Ares eta abarren esku uzteko? Gu ez. Dugun arduragatik besterik ez bada, guk euskaldunen esku nahi ditugu eskumen horiek guztiak.\n•Asko hitz egiten da azkenaldian ezkerraren krisiaz. Mundu zabalean eskuinak urrats handiak egin ditu aspaldian. Zerk huts egin du? Zer egin du gaizki ezkerrak?\nBai, eskumak urrats handiak egin ditu, eta hona hemen horren ondorioa: lehen aldiz historian belaunaldi berriak gurea baino bizi baldintza txarragoetan bizitzera daude kondenatua: beldur gehiagorekineta eskubide gutxiagorekin. aldatzen ez baditugu, noski!. Eskumaren azken urratsa ondo planifikatutako krisia da, finean. Krisia deitu beharrean estafa erraldoia deitu beharko genioke, hemen martxan dagoena diru publikoaren arpilatze edo sakeo pirata delako. Dirua esku pribatuetan uzteko (gero eta esku gutxiagotan, Marxek zioen bezala). Eta bide batez, hainbat urtetako borroketa lortutakoa ezabatu nahi dute. Nik jendea gauza batez ohartarazi nahi dut: hau ez da krisi arrunt bat. Hau zibilizazio krisi bat da, non krisi ekonomikoari krisi energetikoa (petroleoa bukatzen hasi da) eta krisi ekologikoa gehitu zaizkion, planeta eta gizakia bera arriskuan jartzeraino. Ezkerraren zeregina hausnarketa hau herriarekin konpartitu eta alternatiba estrukturala ematea da.\n•Gizartea aldatu egin ei da, eta inkesten arabera, gero eta gehiago dira politikarekiko interesik agertzen ez dutenak. Zer dago horren atzean?\nArrazoi ezberdinak badaude ere, bada niretzat bat funtsezkoa dena: herriak garbi ikusi du politiko profesionalek (toki guztietan eta hemen ere bai orokorrean) merkatuaren mesedetan lan egiten dutela (merkatuak banketxeak eta multinazionalak dira) eta haien aginduak bete ostean, saritu egiten dituztela (Telefonican, Petronorren, Confebasken, Ferrovialen, FMI..) Horrek, noski, politika ofizialetik aldentzeko joera suspertzen dio herriari. Aldiz, saria baino gehiago zigorra dago politika herritik eta herriarentzako planteatzen dugunontzat; kartzela. •"Herri borrokarik gabe ez ditugu helburuak lortuko", esana duzu. Ez dakit ezker abertzaleko militanteen kasua den, baina konpromiso mailak behera egin ei du. Militantzia ez da garai batekoa. Nola batu indarrak?\nEuskal Herrian zorionez jende konprometitu asko dago bai politikan, kulturan, euskaran, edo eta kirolean, eta horrek oso aberatsa egiten du herri hau. Momentu honetan indarrak biltzeko aukera ezberdinak daude martxan: ezkerreko independentistak biltzen ari gara, presoen alde ere indar metaketa anitza daukagu, eta nire ustez, krisi ekonomikoaren aurka biltzea ere oso beharrezkoa zaigu. •"Helburua lortuko dugu" diozunean independentziaz ari bazara, behinik behin, aukerarik ikusten al duzu EAJ erakartzeko? Independentziaren alde herriaren gehiengoa da seduzitu beharrekoa, baita EAJ edota PSE/PSNko oinarri soziala ere, zalantzarik gabe. Herri gehiengo hori konbentzituz eta antolatuz ezingo gaituzte gelditu. •Berradiskidetzea bultzatzeko egitasmoa jarri du martxan Elgoibarko Udalak, Lokarri eta Baketikekin elkarlanean. Horren harira Jonan Fernandezi egindako bi galdera egingo dizkizugu. Zelan adiskidetzen da herri bat horrenbeste itxi gabeko zauri daudenean? Eta zure ustez, zer da derrigorrezkoa eta zer komenigarria, bakea lortzeko?\nAdiskidetzea beharbada helburu potoloegia iruditzen zait oraingoz. Hasi gaitezen elkar errespetatzen eta bakoitzak eragindako sufrimenduaren ardura onartzen, eta berriz ere ez gertatzeko konpromisoa hartzen. Gu egiten ari gara. Estatuak ez. Besteak beste, bai PSOEk eta PPk gezurretan (edo ez egia osoan) oinarritutako kontakizuna inposatu nahi dutelako. Lopez lehendakariak dio etorkizuna egian, justizian, eta memorian oinarritu beharko dela, eta gu ados gaude, baina egia osoan, justizia osoan eta memoria osoan egin behar dela diogu. •Zuk esana da askok uste dutela ezker abertzalearen estrategia berriaren "berritasun bakarra eta determinantea" borroka armatuaren ingurukoa izan dela, baina hori baino gehiago dela babestu duzu. Zer estrategia berri dakar ezker abertzaleak?\nNiretzat aspalditik zegoen argi estrategia berriarentzat borroka armatua bukatzea ezinbesteko baldintza zela, baina, aldi berean, argi zegoen ez zela baldintza nahikoa gure helburuak lortzeko. Ezker abertzaleak alternatiba integral, demokratikoa eta askatzailea eskaintzen dio Euskal Herriari, zibilizazio krisiari irtenbideak bilatuz, bai nazio mailan eta baita alor sozialean ere.\n•Urtarrilaren 7an Egin Dezagun Bideak deituta Bilbon egindako manifestazioak eztabaida politikoaren erdigunean jarri ditu presoak. Etxeratzea eskatzen dute batzuek, eta amnistiarik ez dela egongo erantzun dute besteek. Presoen gaiak zer eragin izango du konponbidea lortzeko bidean?\nBakeak eta soluziobideak presoen askatzea eskatzen dute Euskal Herrian, Irlandan, Hegoafrikan eta beste hainbat lekutan eskatu zuten bezala. Orain, bakearen etsaiek PP buru dutela, bake prozesua kartzeletan korapilatu eta kolapsatu nahi dute etengabean baldintza berriak asmatuz, eta horri aurre egin behar zaio, presoak bakearen aurka erabili nahi gaituztelako.\n•Zer pauso aurreikusten dituzu hemendik aurrera?\nEz ditut zehaztuko, besteak beste, tarte handiegia beharko nukeelako, baina orokorrean zera esango nizuke: bakearen etsaien blokeo saiakerei guk urrats berriekin erantzungo diegula.\n•Zerbait esan nahiko zenieke zure herrikideei?\nEskerrak eman nahiko nizkie erakutsitako elkartasunagaitik, eta aldi berean, animoak bidali arrazoi batzuengatik edo besteengatik gaizki pasatzen ari direnei (langabezia...). Eta bukatzeko bizi dugun une historiko honetan parte hartzeko eskatuko nieke. Osasuna eta askatasuna guztiontzat!\nTestua: Ainara Argoitia •Azkenengo elkarrizketa Ondorengo loturan irakur dezakezue Arnaldo Otegik, 2008an, BARREN astekariari eskaini zion azken elkarrizketa:


Artikulu hau eguzki-sistemako hirugarren planetari buruzkoa da; beste esanahietarako, ikus «Lur (argipena)».\nLurraren irudi elkartua, NASAk egina.\nMundua, Ludia, Gaia, Amalur\n7000715500000000000♠7.155° Eguzkiaren ekuatorera;\n1.57869° plano inbariantera.\nGoranzko nodoaren longitudea\n1070 satelite artifizial\n7004210000000000000♠21000 hondakin atal\n10 cm baino handiagoak\n7007400750170000000♠40075.017 km (ekuatoriala) \n7007400078600000000♠40007.86 km (meridionala) [oh 1]\n(7014148940000000000♠148940000 km2 (29.2%) lehorra\n7014361132000000000♠361132000 km2 (70.8%) ura)\nInertzia momentuaren faktorea\n101.325 kPa (itsas mailan)\n78.08% nitrogeno (N2) (aire lehorra)\n20.95% oxigeno (O2)\n0.039% karbono dioxido\n~ 1% ur lurrun (klimaren arabera)\nLurra Eguzki-sistemako hirugarren planeta da, dentsoena eta bizia duen planeta ezagun bakarra. Datazio erradiometrikoa erabilita eta beste ebidentzia iturri batzuk hartuta, Lurra orain dela 4.500 milioi urte baino gehiago sortu zen. Lurraren grabitateak espazioko beste objektu batzuekin elkarrekintza du, bereziki Eguzkia eta Ilargiarekin, Lurraren satelite natural bakarra. Lurrak Eguzkiaren inguruan bira bat ematen du 365,26 egunean behin, urte gisa ezagutzen den denbora. Denbora honetan zehar Lurrak bere buruari 366,26 bira ematen dizkio[oh 2].\nLurraren biraketa-ardatza bere plano orbitalarekiko okertua dago, urtaroak sortuz. Ilargiaren eta Lurraren arteko grabitazio elkarrekintzak itsasaldiak sortzen ditu, Lurra bere ardatzean egonkortzen du eta biraketa abiadura geldotzen du. Lurra da Eguzki-sistemako planetarik dentsoena eta lau planeta telurikoen artean handiena.\nLurraren litosfera milioika urtetan gainazalean zehar higitzen diren plaka tektoniko izeneko hainbat atal zurrunetan banatuta dago. Lurraren gainazalaren % 71 urez estalita dago. Beste guztia kontinente eta uharteak dira, bertako aintzira eta ur-ibilguak kontuan hartuta. Poloak gehienbat izotzez daude estaliak, itsas-izotzak eta Antartikako izotz-geruza barne. Lurraren barnea oraindik ere aktibo dago, burdinazko barne-nukleo solidoarekin, eremu magnetikoa eragiten duen kanpo-nukleo likidoarekin eta mantu osatzen duen geruza lodi eta nahiko solidoarekin. Geruza hauek plaken tektonika eragiten dute.\nLurraren historiako lehen mila milioi urtetan, bizia agertu zen ozeanoetan, eta Lurraren atmosfera eta gainazala eraldatzen hasi zen, organismo aerobiko eta anaerobiko ugari sortuz. Ebidentzia geologikoaren arabera, biziaren jatorria orain dela 4.100 milioi urte eman zen, gutxienez. Hortik aurrera, Lurrak Eguzkiarekiko duen distantziak, ezaugarri fisikoek eta historia geologikoak baimendu du biziaren eboluzioa eta garapena. Lurreko biodibertsitatea milioika urtetan garatu da, era jarraituan hedatuz iraungipen masiboetan izan ezik. Lurrean bizi izan diren espezieen % 99 baino gehiago iraungita dago. Gaur egun zenbat espezie bizi diren eztabaidarako gaia da, espezie gehienak ez direlako oraindik deskribatu. Lurrean 7.600 milioi gizaki bizi dira, haren biosferaren eta mineralen mende. Gizakiek gizarte eta kultura ezberdinak garatu dituzte; politikoki, Lurrean 200 estatu burujabe baino gehiago daude.\norbita eta errotazioa\nasteroideak eta satelite artifizialak\nikuspegi historikoa eta kulturala\n2.2 Historia geologikoa\n2.3 Biziaren jatorria eta eboluzioa\n3.4 Barne egitura\n3.4.1 Eredu geostatikoa\n3.4.2 Eredu geodinamikoa\n3.6 Plaken tektonika\n3.9.1 Eguraldia eta klima\n3.10 Eremu grabitatorioa\n3.11 Eremu magnetikoa\n4 Orbita eta errotazioa\n4.3 Makurdura axiala\n5.2 Baliabide naturalak eta lurzoruaren erabilera\n5.3 Hondamendi naturalak\n6 Giza geografia\n8 Asteroideak eta satelite artifizialak\n9 Ikuspegi historikoa eta kulturala\nTaqbaylit: Akal (amtiweg)\nلۊری شومالی: جهوݩ


Herriko toponimia eta ondarea ezagutzen - Bizkaieraren ataria\nLehenengoa Bolueko Hezeguneak ezagutzeko da. Fadurako Kiroldegian hasita, Boluntzarreta errotea ikusi, Santa Koloma auzoa eta Larraazubi eta Errotazarreko aldea hartzen ditu. Hori maiatzaren 10ean izan da.\nPosted on 2012/05/18 2019/04/15\nArratiako kanta tradizionalak\nArratiko Musika Eskoleak 25 urte bete ditu, eta hori dala-ta, hainbat ekintza egin eta egingo dira. Horreetariko bat iza...


INSTALAZIOAK | bacalaogiraldo.com\n7.000 m2 kalitatearen zerbitzura\nBACALAO GIRALDO-n, instalazio modernoak ditugu, osasuneko materiari dagokionez, Europak diseinaturiko arau zorrotzak kontuan hartuz eta azpiegitura gaurkotuenak hautatzen, produktu iraultzaile eta esklusiboa lantzeko. 7.000m2 -ko azaleran, fabrikazio sistema moderno eta onenak izateaz gain, langile adituenak aurkitzen dira. GIRALDO-n kalitate kontrol zorrotz baten bidez, merkatura bideratzen diren bakailao guztiak banan-banan erosi, hautatu, ebaki, gezatu eta ontziratu egiten ditugu.\nGASTRONOMIA, AISIA ETA HEDAPENA GELA BERRITZAILE BATEAN\nIkaskuntza, adiskidetasuna eta entretenimendua batzen dituen elkargune hau, aisialdi zaporetsuago baten erreferentzia bihurtu nahi dugu. 50 ikasle sartzeko gaitasuna duen gela honetan, azken aurrerapen teknikoz bermatutako instalazio zein altzariekin hornituta gaude. Gelaren diseinuak, bertaratzen diren pertsonen erosotasuna eskaintzen du, espazio honetako edozein lekutatik ikuspen osoa ahalbidetzen duelarik. Jardueren eta kurtsoen egutegia, publiko eta sukaldaritza guztiei eskainia dago, hots, abangoardistenetatik tradizionalenetara.\nAfizionatuak erakarriko dituzten objektu liluragarriak; trikimailuak, aholkuak, teknikak eta errezeta praktikoak izango dira, hain zuzen ere. Sukaldearen alfabetoa klase desberdinetan zatituko da, ikasleek euren elaborazio gustokoenak hautatu eta praktikatu ahal izateko, modu eroso eta operatibo batean, beraien bizitza edo lan erritmora moldatuz. Chef ospetsuak, etxeko sukaldari ezagunak eta Gourmets bezala ezagutaraziak, luxuzko irakasleak izango dira. Hauetako bakoitzak, beraien ospea sustatu duten gaiei buruz hitz egingo dute eta seguruenik, sukaldaritza zale bihurtuko zaituzte.\nGiraldo-ko produktuak, sukaldaritzako sute hoberenetan egon eta 50 banatzaile baino gehiagoren bidez, merkatu nazionalera heldu ez ezik, gure dendak, zaintzaren erakusleihoak dira maila lokalean.